# מסמך אפיון תהליך

ניהול הגדרות מערכת (קונפיגורציה)

מספור ראשי:70

מערכת לניהול רשומה רפואית

CPR NG

## **מנהלה**

### **מעקב שינויים**

|  |  |  |  |
| --- | --- | --- | --- |
| **תאריך השינוי** | **מהדורה** | **אחראי** | **תקציר השינוי** |
| 07/09/2014 | 1.0 | מיכל מורנו | מהדורה ראשונה |
| 26/10/2014 | 2.0 | מיכל מורנו | עדכון מאפיינים להגדרת הופעת התראות למטופל ומאפיינים להוספת מטופל כמעקב חריגים |
| 26/11/2014 | 3.0 | מיכל מורנו | הוספת לוגיקה לטבלת התראות, חוקי מפגש ומשפטים ברמת שירות |
| 24/02/2015 | 4.0 | מיכל מורנו | סעיף 2.5.1 – הוספת שליפה של שאלון טיפולים לתוכן ההפניה  סעיף 2.1.3 – הוספת חוק למסך הפניות להתייחסות  סעיף 2.2.1 –פריטי מידע במנגנון התראות וקוד קבוצה, חיווי טיוטה |
| 25/03/2015 | 5.0 | מיכל מורנו | סעיף 2.4.1 – ציטוט שאלונים |

### **אישורים**

|  |  |  |  |
| --- | --- | --- | --- |
| **תאריך אישור** | **מהדורה מאושרת** | **מאשר** | **תפקיד** |
| 30/9/2014 | 1.0 | שירי בר-אל | מנהלת תחום |
| 27/11/14 | 3.0 | שירי בר-אל | מנהלת תחום |
|  |  |  |  |

## **כללי**

### **שם התהליך**

ניהול הגדרות מערכת (קונפיגורציה)

### **מטרת התהליך**

להגדיר נתונים בסיסיים הקובעים את התנהגות המערכת בנושאים שונים.

### **תיאור כללי**

מנהל המערכת יגדיר ויתחזק את טבלאות התחזוקה והפרמטרים במערכת בנושאים: מפגשים, מנגנון התראות, מעקב חריגים, הפניות, שירותים ותפריט קישורים. באמצעות טרנזקציות שונות יכול לגשת מנהל המערכת לביצוע פעולות תחזוקה שונות.

### **תכולות רלוונטיות מנספח 2.5**

|  |  |  |  |  |
| --- | --- | --- | --- | --- |
| **מס"ד** | **קבוצת תהליכים** | **תהליך** | **תהליך משנה** | **יכולת/דרישה** |
| 9.4.1.1 | ניהול מערכת | ניהול הגדרות מערכת (קונפיגורציה) | ניהול סוגי מפגשים | במערכת יהיו סוגי מפגש שונים לשימוש פרופילי משתמשים שונים כפי שיגדיר מנהל המערכת (כמוגדר בתהליך משנה 9.1.5 "ניהול הרשאות לסוגי מפגש"). במסגרת האפיון תוגדר התנהגות המערכת לסוגי המפגש השונים (כ-10-15 סוגים), לרבות סוגי המידע שניתן יהיה לתעד ולהתרשם מהם במסגרת כל סוג מפגש, ולידציות ולוגיקות שיופעלו בכל סוג מפגש.  סוגי מפגש לדוגמה: מפגש חובש מרפאה ראשונית, מפגש רופא ראשוני, מפגש יו"ר ועדה רפואית בלשכת גיוס, מפגש קב"ן, מפגש רופא במכון בדיקות סקר, מפגש תחנת בדיקה גופנית במכון בדיקות סקר וכו'. |
| 9.4.1.3 | ניהול מערכת | ניהול הגדרות מערכת (קונפיגורציה) | ניהול סוגי מפגשים | מנהל המערכת יוכל להגדיר סוג מפגש שיהיה ברירת מחדל למשתמש בעל פרופיל משתמש מסוים במרפאה מסוג מסוים |
| 9.4.1.4 | ניהול מערכת | ניהול הגדרות מערכת (קונפיגורציה) | מנגנון התראות | מנהל המערכת יוכל להגדיר עבור סוג מפגש מסוים שניתן לבצעו רק בסוג מסוים של מרפאות ו/או רק במרפאות ספציפיות. הבהרה: ברירת המחדל היא שסוג מפגש זמין בכל המרפאות (בכפוף להרשאות המשתמשים) |
| 9.4.3.1 | ניהול מערכת | ניהול הגדרות מערכת (קונפיגורציה) | מנגנון התראות | מנהל המערכת יוכל לקבוע ערכים למאפיינים או נתונים רפואיים של מטופלים שבעקבותיהם תוצג התראה למשתמש בכניסה לתיק של מטופל, כפי שיסוכם בשלב האפיון. לדוגמה: סוג שירות מסוים, אי תאימות פרופיל רפואי המתועד במערכת ובמערכת המשא"ן, סטטוס משא"ני מסוים כגון עריקות, הפנייה למיון שטרם התקבלה עליה תשובה, מידע רפואי ללא התייחסות, זימון שהוזן למטופל, מעקב שקיים עבור המטופל, נלקחה ביופסיה ללא תשובה - ביקר, תום ימי ג' מתקרב, אירועים / מצבים מיוחדים בתחום בריאות הנפש. |
| 9.4.3.2 | ניהול מערכת | ניהול הגדרות מערכת (קונפיגורציה) | מנגנון התראות | מנהל המערכת יוכל לקבוע עבור התראות שהגדיר למאפיינים מסוימים לאילו פרופילי משתמש הן יוצגו |
| 9.4.3.3 | ניהול מערכת | ניהול הגדרות מערכת (קונפיגורציה) | מנגנון התראות | מנהל המערכת יוכל להגדיר עבור התראות שהגדיר האם הן יוצגו רק בגישה לתיק המטופל שתבוצע במרפאת האם של מטופל או בכל מרפאה בה יבצעו גישה לתיק המטופל. |
| 9.4.5.1 | ניהול מערכת | ניהול הגדרות מערכת (קונפיגורציה) | הגדרת מידע רפואי למעקב | מנהל המערכת יוכל לקבוע ערכים לסוגי מידע שבעקבותיהם ינוהל מעקב אחר מטופל (למשל תרופות מסוימות שבשימוש בהן יש לעקוב אחר המטופל). רשימת סוגי המידע מהם יוכל מנהל המערכת לבחור תקבע באפיון. |
| 9.4.6.1 | ניהול מערכת | ניהול הגדרות מערכת (קונפיגורציה) | הגדרת תוכן להפניה | מנהל המערכת יוכל להגדיר, עבור כל סוג שירות רפואי, אילו סוגי מידע מתוך התיק הרפואי ומתוך המפגש (לדוגמה: אבחנות עיקריות, אנמנזה) ישולבו כברירת מחדל בתוך מלל ההפניה (בתהליך משנה 2.4.20 "מתן הפניה לשירות רפואי"). רשימת סוגי המידע מהם מנהל המערכת יוכל לבחור תסוכם בשלב האפיון. |
| 9.4.6.2 | ניהול מערכת | ניהול הגדרות מערכת (קונפיגורציה) | הגדרת תוכן להפניה | מנהל המערכת יוכל להגדיר עבור כל שירות רפואי מטבלת השירותים (סעיף 2.10.2 למפרט) אילו תבניות טקסט זמינות לשימוש ואילו תבניות טקסט הינן חובה. ההגדרה תהיה כללית או למין מסוים (זכר/נקבה). |
| 9.4.7.1 | ניהול מערכת | ניהול הגדרות מערכת (קונפיגורציה) | ניהול רשימת קישורים להצגה בתפריט | מנהל המערכת יוכל לנהל רשימה של קישורים (Links - URLs) אשר יוצגו למשתמשים בתפריט המערכת באופן שיוכלו להפעילם לאורך כל עבודתם במערכת. |

### **ACTORS**

משתמש – כגון: מנהל מערכת.

### **מסכים הקשורים לתהליך**

אין.

### **ממשקים הקשורים לתהליך**

אין.

### **דוחות הקשורים לתהליך**

אין.

### **תהליכים מפעילים**

אין.

### **תהליכים מופעלים**

אין.

## **אפיון פונקציונאלי**

### **סוגי מפגש**

### **הגדרת סוגי מפגש, שיוך סוג המידע למפגש וקישור למרפאה**

תחזוקה של סוגי המפגשים תנוהל במסגרת מודול מצבי DWS. מנהל המערכת יכול ליצור סוגי מפגשים שונים (תבנית מצב), ולשייך לכל מפגש את סוג המידע בהתאם (משימה). עבור כל מפגש ניתן להגדיר שיוך למרפאה מסוימת או כברירת מחדל שיוך ללא מרפאה מסוימת (\*), המפגש יופיע בכל המרפאות.

|  |  |  |  |  |
| --- | --- | --- | --- | --- |
| **שם הטרנזקציה** | N2WLD | | | |
| **שם הטבלה** | תבנית מצב – סוגי מפגש (סיטואציות) | | | |
| **שם העמודה** | שם תבנית המצב | זיהוי תבנית מצב | שיוך משימה | הקצאה ליחידה |
| **סוג העמודה** | טקסט | טקסט / מספר | כפתור הוספה | עץ מבנה ארגוני |
| **תיאור** | הזנת שם סוג המפגש | הזנת שם טכני באנגלית לסוג המפגש. | שיוך סוג מידע למפגש. | קישור סוג מפגש לסוג מרפאה. כברירת מחדל, יופיע בכל המרפאות. |
| **הערות** |  | אין להזין שם זהה עבור סיטואציות שונות. |  |  |

### **קישור סוגי מפגש לפרופיל משתמש**

לאחר יצירת סוגי המפגשים והגדרת סוגי פרופיל משתמש, מנהל מערכת יכול לשייך לכל סוג מפגש פרופיל משתמש שרשאי לצפות ולתעד בו. ניתן לשייך לפרופיל משתמש יותר מסוג מפגש אחד. ניתן לבחור סוג מבנה שבעבודה בה יוצג המפגש כברירת מחדל עבור פרופיל המשתמש שנבחר. עבור הצירוף פרופיל משתמש וסוג מבנה לא מסומן יותר מסוג מפגש אחד כברירת מחדל.

|  |  |  |  |  |
| --- | --- | --- | --- | --- |
| **שם הטרנזקציה** | SM30 | | | |
| **שם הטבלה** | קישור סוג מפגש לפרופיל משתמש | | | |
| **שם העמודה** | סוג מפגש | פרופיל משתמש | מבנה | ברירת מחדל |
| **סוג העמודה** | טבלה עם רשימת שמות סוגי המפגש הקיימים. | טבלה עם רשימת שמות  פרופילי משתמש הקיימים. | טבלה עם רשימת היחידות במערכת | צ'ק בוקס |
| **תיאור** | בחירת שם מפגש | בחירת פרופיל משתמש | בחירת סוג המבנה | בסימון התיבה, המפגש יהיה ברירת מחדל לפרופיל משתמש במרפאה שנבחרה. |
| **הערות** |  |  |  |  |

### **קישור חוק לוגי לסוג מפגש**

עבור כל סוג מפגש ניתן לקשר חוק (מוגדר מראש במערכת), על פיו המערכת תבצע בדיקה לוגית בעת חתימת המפגש (לחיצה על כפתור "חתימה") ותציג הודעת שגיאה / התראה בהתאם. במידה ומוצגת הודעת שגיאה למשתמש, הוא יהיה חייב לבצע את הפעולה המוצגת בהודעה בכדי לחתום את המפגש. עבור הודעת התראה, המשתמש יכול לאשר אותה ולחתום את המפגש ללא מימושה.

* רשימת החוקים שיחושבו בביצוע "חתימת מפגש" וניתן לקשרם לסוג מפגש:

|  |  |  |
| --- | --- | --- |
| קוד חוק | תיאור החוק | תיאור הבדיקה |
| 1 | הודעת שגיאה - במפגש בנוכחות החייל חובה להזין לפחות אבחנה אחת. | אם שדה נוכחות חייל במפגש לא מסומן ולא קיימת לפחות רשומה אחת בטבלת אבחנות. |
| 2 | הודעת שגיאה - שדות סוג מפגש ברה"ן וסיבת פנייה הינם חובה. | אם הוזנו ערכים בשדות: סוג מפגש וסיבת פנייה. |
| 4 | הודעת שגיאה - אם נבדק נוכח חובה להזין סטאטוס מנטלי. | אם שדה נוכחות חייל במפגש לא מסומן ולא הוזן סטאטוס מנטלי. |
| 5 | הודעת התראה - בסוגי מפגש ברה"ן מיון/קבלה/אינטייק, מומלץ להזין חוו"ד למפקד ולרופא. | אם בשדה סוג מפגש ברה"ן נבחר אחד הערכים: מיון/קבלה/אינטייק. |
| 6 | הודעת שגיאה - בסוג מפגש ברה"ן אינטייק, חובה להזין לפחות רשומה אחת בכל אחת מטבלאות "אירועים בעבר" ומערכות תמיכה שבראיון אנמנסטי. | אם בשדה סוג מפגש ברה"ן נבחר הערך אינטייק, ולא קיימת לפחות רשומה אחת בטבלת אירועים בעבר ומערכות תמיכה בשאלון ראיון אנמנסטי. |
| 7 | הודעת התראה - אם סוג מפגש הוא מעקב תרופתי, מומלץ להזין חוו"ד מעקב לרופא. | אם בשדה סוג מפגש נבחר הערך מעקב תרופתי. |
| 8 | הודעת שגיאה - חובה להזין אבחנה. | אם לא קיימת לפחות רשומה אחת בטבלת אבחנות. |
| 9 | הודעת התראה - אם ניתן טיפול תרופתי , חובה לחוו"ד לרופא. | אם קיימת לפחות רשומה אחת בטבלת תרופות למטופל מסוג מרשם. |
| 10 | אם ניתנה הוראה רפואית:  הודעת התראה - המלצה לחוו"ד למפקד.  הודעת שגיאה - חובה חוו"ד לרופא. | אם קיימת לפחות רשומה אחת בטבלת הוראות רפואיות, ולא קיים ערך בשדה סיכום מפגש. |
| 11 | הודעת התראה - אם הוזנו המלצות לגורמי ברה"ן/אחרים, המלצה לחוו"ד למפקד ולרופא. | אם קיימת לפחות רשומה אחת בטבלת המלצות להמשך טיפול. |
| 12 | הודעת התראה - אם הוזנה אבחנה עיקרית , המלצה לחוו"ד לרופא. | אם קיימת לפחות רשומה אחת בטבלת אבחנות מסוג עיקרית. |
| 13 | הודעת שגיאה - חובה לציין משתתפים במפגש. | אם לא קיימת לפחות רשומה אחת בטבלת משתתפים נוספים במפגש. |
| 14 | הודעת שגיאה – לא ניתן לייחס את המפגשים לתאריך עתידי. | אם נבחר תאריך עתידי בשדה "תאריך מפגש" במסך "פרטי מפגש" . |
| 15 | הודעת שגיאה - הרופא המומחה חייב להתייחס לכל ההפניות שהוצע לו להתייחס אליהן בסיבה מתוך טבלת סיבות דחיה. | אם לכל רשומת הפניה שמוצגת במסך קיימת פעולה להתייחסות. |
| 16 | הודעת שגיאה – במידה ותאריך קביעת הכושר של הפרופיל הרפואי שונה מתאריך המפגש. | אם התאריך שהוזן בשדה קביעת כושר במסך סיכום ועדה רפואית שונה לתאריך המפגש במסך פרטי מפגש. |
| 17 | הודעת התראה – בחתימת המפגש תוצג הודעת התראה עם חיווי "נפטר" למטופל. | אם סומן למטופל "נפטר" (סוג שירות=נפטר). |
| 18 | הודעת שגיאה – במפגש בנוכחות מטופל ממין נקבה עם מטפל ממין זכר יש לחייב הזנת רשומה בטבלה משתתפים במפגש. | אם המטופל ממין נקבה והמשתמש הוא ממין זכר, ואם לא קיימת רשומה בטבלת משתתפים נוספים במפגש. |
| 19 | הודעת שגיאה - לא ניתן להזין דו"ח סיכום ברה"ן אם המטפל הנוכחי לא הזין בעבר מפגשים בתיק החייל. | אם לא קיימים מפגשים למטופל שנוצרו ע"י המשתמש וקיים מידע במסך סיכום ברה"ן. |

* רשימת החוקים שיקודדו במערכת ויחושבו במסגרת ולידציות במסכים המתאימים:

|  |  |  |
| --- | --- | --- |
| קוד חוק | תיאור החוק | תיאור הבדיקה |
| 20 | הודעת התראה - במקרה שהמשתמש לא שינה את ערכי ברירת המחדל של תרופה. המשתמש יוכל לבחור באישור מודע של ערכי ברירת המחדל או שינוי הערכים. | מסך תרופות- אם הערך שמוזן שווה לערך ברירת מחדל שהגיע מטבלאות הארגון בשדות הרלוונטיים. |
| 21 | הודעת שגיאה – ניסיון סיפוח מטופל ליקר כשהוא כבר מסופח. במידה וכן תוצג ההודעה- "המטופל מסופח למרפאת יקר ללא שחרור. לא ניתן לקלוט סיפוח נוסף". | מסך סיוח יקר - אם מטופל מסופח למרפאת יקר. |
| 22 | הודעת שגיאה - במידה ושדה חיווי נוכחות מטופל מסומן, לא ניתן להזין רשומה בטבלה ש"תיאור הנוכח" בה שווה ל"מטופל". | מסך פרטי מפגש - אם שדה "ללא נוכחות מטופל" במסך פרטי מפגש מסומן והוזן מספר אישי של המטופל בטבלת משתתפים במפגש. |
| 23 | הודעת התראה –בעת מתן הוראה רפואית אשר הוראה זהה בתוקף קיימת בתיק המטופל. | מסך הוראות רפואיות - השוואת קוד הוראה בתוקף. |
| 24 | הודעת שגיאה – לא ניתן להזין שתי רשומות זהות לחלוטין בטבלת רגישות, הרגלים או תולדות משפחה (בכל התיק הרפואי). | מסך גורמי סיכון - השוואת קוד רגישות או הרגל פעיל.  מסך תולדות משפחה – השוואת קוד תולדות משפחה פעיל. |
| 25 | הודעת שגיאה- לא ניתן להזין ציון קה"ס בשדה המותאם, כל זמן שלא מולאו כל שדות הראיון האנמנסטי המשמשים לחישוב קה"ס. | מסך שאלון ראיון אנמנסטי – אם קיים מספר בשדה ציון קה"ס מותאם ואין תשובות לכל השאלות בשאלון. |
| 26 | הודעת התראה – בעת הזנת רשומה כפולה ברכיב האבחנות במפגש. | מסך אבחנות - השוואת קוד אבחנה בתוקף. |
| 27 | הודעת התראה - בעת הוצאת הפניה על קיום הפניה לאותו שירות אצל אותו ספק בסטאטוס "פתוחה" ושבתוקף (הפניה ללא אסמכתא: עד חדשיים מהוצאת ההפניה. עם אסמכתא - לפי תוקף האסמכתא). אין להתריע במקרה של הפניות לסוג שירות "בדיקות מעבדה" ו"אביזרים". | מסך הפניות - קיום הפניה לאותו שירות אצל אותו ספק בסטאטוס "פתוחה" ושבתוקף (הפניה ללא אסמכתא: עד חדשיים מהוצאת ההפניה |
| 28 | הודעת התראה - יש להתריע למשתמש טרם מחיקת רשומת רגישות. | מסך גורמי סיכון – בלחיצה על כפתור "ביטול" לרשומה במסך ביטול גורם. |
| 29 | הודעת שגיאה - לא ניתן לסמן "קשר למפגש" ו"המשך הצגה" בו זמנית. | במסך הפניות להתייחסות, אם בשדה פעולה להתייחסות נבחר הערך "קשר למפגש", ושדה "המשך הצגה" מסומן. |
| 30 | הודעת שגיאה - "לא ניתן להזין תשובה להפניה המיועדת לספק אזרחי במרפאה צבאית". | במסך הפניות להתייחסות, אם ניתנה התייחסות להפניה והספק של ההפניה משויך לבעלות שאינה צבאית. |
| 31 | הודעת שגיאה –בעת מתן תרופה אשר תרופה זהה לה נמצאת כבר בשימוש המטופל. | מסך מתן תרופה - השוואת קוד תרופה בתוקף. |

|  |  |  |
| --- | --- | --- |
| **שם הטרנזקציה** | SM30 | |
| **שם הטבלה** | חוקים לסוגי מפגש | |
| **שם העמודה** | קוד החוק | סוג המפגש |
| **סוג העמודה** | טבלה | טבלה עם רשימת שמות מפגשים |
| **תיאור** | בחירת מספר החוק | בחירת שם המפגש |
| **הערות** | הגדרת לוגיקת החוק בקוד בהתאם לפירוט בטבלת החוקים הנ"ל. |  |

### **מנגנון התראות**

### **הגדרת מאפיינים לקבוצת התראה**

מנהל המערכת יכול ליצור הודעת התראה כולל הטקסט שמוצג בה, ולקשר אותה למאפיין בנתוני המטופל. בגישה לתיק מטופל המערכת תבצע בדיקה אם למטופל קיים הערך בנתון זה ותציג הודעה בהתאם. מנהל המערכת יכול לשייך התראה לפרופיל משתמש עבורו היא תוצג.

בעמודה לטבלה בשם "קוד קבוצה" מסוג מספר, המשתמש מזין מספר שיהווה קוד לקבוצת מאפיינים שעליה הוא רוצה שתתבצע לוגיקת AND לבדיקה לוגית והפעלת ההתראה.

כלומר, עבור כל רשומה שיבחר להוסיף לאותה קבוצת התראה, הוא יזין את אותו מספר קוד קבוצה בכל רשומת מאפיין שיצור.

רשימת המאפיינים מקודדים במערכת ולא ניתנים לשינוי של מנהל מערכת, ועבורם יוצגו התראות לפי קבוצת פריטי המידע:

* פריט מעקבים
  1. סטטוס הפריט: אם למטופל קיים סטטוס פריט לפי הערך שמוזן בטבלה, תוצג הודעת התראה.
  2. סיווג הפריט: אם למטופל קיים סיווג פריט הזהה לערך שמוזן בטבלה.
  3. תאריך יצירת הפריט: אם למטופל קיים פריט מעקבים שנוצר בתאריך הקודם לערך שמוזן בטבלה (לא נמצא בטווח הימים מיום נוכחי פחות תאריך היצירה).
* מעקב חריגים רפואה
  1. אם למטופל קיים מעקב מרפואה אם מוזן <X>.
* מעקב חריגים ברה"ן
  1. אם למטופל קיים מעקב מברה"ן אם מוזן <X>.
* תוצאות מעבדה
  1. אם למטופל קיימת תוצאת מעבדה מהסוג שנבחר עם הערך שהוזן בטבלה
  2. בפרק הזמן שהוגדר (לפי עמודת תקופת זמן- המספר שיוזן ייצג את מספר הימים פחות התאריך הנוכחי).
* תרופה בתוקף
  1. קוד תרופה: אם למטופל קיימת תרופה למרשם או תרופה לפי דיווח חיצוני בשימוש בהווה (בתוקף בלבד= תאריך התוקף שלהם שווה או גדול מהיום הנוכחי) עם קוד הזהה לקוד שהוזן.
  2. סוג מפגש בו התרופה ניתנה: הזנת סוג המפגש בו תיעדו תרופה ועבורו תוצג התראה.
  3. קיום רשומת ניפוק: אם קיימת רשומת ניפוק, כאשר יסומן בטבלה הערך <X>.
* תרופה שנופקה
  1. קוד תרופה שנופקה: אם למטופל קיימת תרופה בסטאטוס נופקה עם קוד הזהה לקוד שהוזן.
* סעיף ליקוי
  1. קוד סעיף ליקוי: אם למטופל קיים קוד סעיף ליקוי הזהה לערך שמוזן בטבלה.
* הפניה
  1. קוד שירות: אם למטופל קיים קוד שירות הזהה לערך שמוזן בטבלה.
  2. קוד סוג שירות: אם למטופל קיים קוד סוג שירות הזהה לערך שמוזן בטבלה.
  3. קוד ספק: אם למטופל קיים קוד ספק הזהה לערך שמוזן בטבלה.
  4. תאריך התור: אם למטופל קיימת הפניה עם תאריך התור שמוזן בטבלה.
  5. סטטוס הפניה: אם למטופל קיימת הפניה בסטטוס הזהה לערך שהוזן בטבלה.
* תולדות משפחה
  1. קוד תולדות משפחה: אם למטופל קיים קוד תולדות משפחה הזהה לערך שמוזן בטבלה.
* גורמי סיכון
  1. קוד רגישות: אם למטופל קיים קוד רגישות (פעילה) הזהה לערך שמוזן בטבלה.
  2. קוד הרגלים: אם למטופל קיים קוד הרגל (פעיל) הזהה לערך שמוזן בטבלה.
* שירות צבאי
  1. סוג שירות צבאי: אם למטופל קיים סוג שירות הזהה לערך שמוזן בטבלה.
* מתנדב
  1. קיום ערך: אם למטופל מסומן "מתנדב" אם הערך שמוזן בטבלה <X>.
  2. סוג מתנדב: אם למטופל קיים סוג מתנדב הזהה לערך שמוזן בטבלה.
* עריק
  1. אם למטופל מסומן "עריק" לפי הערך שמוזן בטבלה <X>.
* מרפאת אם
  1. קוד מבנה: אם המטופל שייך למרפאת עם קוד הזהה לערך שמוזן בטבלה.
* אירועי עבר למטופל
  1. קוד אירוע בעבר: אם למטופל קיימת קוד אירוע בטבלת אירועי עבר הזהה לקוד שמוזן בטבלת אירועים/מצבים מיוחדים בתחום בריאות הנפש.
* נגררת אשפוז פסיכיאטרי (מגיע ממשא"ן) – אם למטופל קיים החיווי אם הערך שמוזן בטבלה <X>.
* הוראה רפואית
  1. קוד הוראה: אם למטופל קיימת הוראה עם ערך הקוד שמוזן בטבלה, תוצג הודעת התראה.
  2. תקופת זמן: אם ההוראה שניתנה בטווח הזמן לפי הערך שהוזן בטבלה.
* טיוטות
  1. קיום טיוטה: תוצג התראה למטופל על קיום טיוטות שנוצרו שנוצרה על ידי המשתמש הנוכחי (גם לטיוטות שנוצרו בשם משתמש זה - כמו בדיעבד, ע"י שדה "מבצע המפגש" במסך פרטי מפגש), במידה וקיים סימון ערך <X> למאפיין בטבלה.
* פרופיל רפואי
  1. קוד פרופיל: אם למטופל קיים פרופיל רפואי הזהה לפי ערך הקוד התואם לו שהוגדר בטבלה.

|  |  |  |  |  |  |
| --- | --- | --- | --- | --- | --- |
| **שם הטרנזקציה** | SM30 | | | | |
| **שם הטבלה** | הגדרת מאפיינים לקבוצת התראה | | | | |
| **שם העמודה** | קוד קבוצה | קבוצת פריט מידע | מאפיין מטופל | ערך המאפיין | תקופת זמן |
| **סוג העמודה** | מספר | רשימת בחירה | טבלה | טקסט/מספר/X | מספר |
| **תיאור** | המשתמש מזין מספר שיהווה קוד לקבוצת מאפיינים שעליה הוא רוצה שתופעל לוגיקת AND להפעלת ההתראה | בחירת קבוצה של פריט מידע:  פריט מעקבים,  מעקב חריגים רפואה, מעקב חריגים ברהן, תוצאות מעבדה, תרופה בתוקף,  תרופה שנופקה, סעיף ליקוי, הפניה,  תולדות משפחה,  גורמי סיכון,  שירות צבאי,  מתנדב,  עריק,  מרפאת אם,  אירועי עבר,  אשפוז פסיכיאטרי,  הוראה רפואית, טיוטות, פרופיל רפואי | בחירת מרשימת מאפיינים להתראה:  סיווג פריט מעקבים, סטטוס פריט מעקבים, תאריך יצירת הפריט, מעקב חריגים רפואה, מעקב חריגים ברה"ן, תוצאת מעבדה מסוימת, קוד תרופה בתוקף, קיום רשומת ניפוק, סוג מפגש בו ניתנה התרופה, קוד תרופה שנופקה, קוד תולדות משפחה, קוד גורם סיכון, קוד סעיף ליקוי, גיל, קוד תרופה, קוד שירות, קוד סוג שירות, קוד ספק, תאריך התור, סטטוס הפניה, סוג שירות צבאי, מתנדב, סוג מתנדב, עריק, קוד מרפאת אם, קוד אירוע בעבר, נגררת אשפוז פסיכאטרי, קוד הוראה רפואית, קיום טיוטה, קוד פרופיל. | הזנת הערך למאפיין המטופל על פיו תופיע התראה למשתמש.  עבור טקסט – נדרש להזין את את הערך בדיוק כפי שהוא בשדה המקורי.  עבור מספר – נדרש להזין ערך, קוד מספרי או תאריך בפורמט ddmmyyyy  עבור חיווי – נדרש להזין X. | הזנת מספר ימים לאחור מתאריך נוכחי, שעבורו תתבצע בדיקה אם קיים ערך זה למטופל לפי המאפיין שהוזן. |
| **הערות** | עד 4 תווים | ניתן להגדיר עבור כל מאפיין מספר הזנות עם ערכים שונים. |  |  |  |

### **קישור קבוצה להתראה לפי מבנה ופרופיל משתמש**

בטבלה זו מנהל מערכת בוחר את קבוצת פריטי המידע ומזין טקסט הודעה שתוצג למשתמש במסך התראות בכניסה לתיק מטופל. כל רשומת התראה ניתן לשייך למבנה מסוים ופרופיל משתמש שעבורם היא תוצג. בנוסף ניתן להגדיר אם ההתראה תוצג רק כשהמשתמש עובד במרפאת האם של המטופל, אחרת, תוצג בכל מרפאה.

בעמודה "קוד קבוצה"- המשתמש צריך להזין את קוד הקבוצה שהוא הזין בטבלה "הגדרת מאפיינים לקבוצת התראה" (סעיף 2.2.1). בהתאם למאפייני הקבוצה בעלי אותו מספר קוד, תוצג ההתראה.

|  |  |  |  |  |  |
| --- | --- | --- | --- | --- | --- |
| **שם הטרנזקציה** | SM30 | | | | |
| **שם הטבלה** | רשימת התראות | | | | |
| **שם העמודה** | קוד קבוצה | תיאור ההתראה | פרופיל משתמש | סוג מבנה | מרפאת אם בלבד |
| **סוג העמודה** | מספר | טקסט | רשימת בחירה | טבלה | צ'ק בוקס |
| **תיאור** | משתמש צריך להזין את קוד הקבוצה שהוא הזין בטבלה "הגדרת מאפיינים לקבוצת התראה" (סעיף 2.2.1). בהתאם למאפייני הקבוצה בעלי אותו מספר קוד, תוצג ההתראה. | הזנת תוכן ההתראה שתוצג עבור סוג מאפיין המטופל שנבחר. | בחירת הפרופיל עבורו תוצג ההתראה | בחירת סוג המבנה עבורו תוצג ההתראה, מתוך רשימת סוגי המבנים הקיימים במערכת. | סימון השורה יגדיר כי הודעת ההתראה תופיע בגישה לתיק רק בהתחברות ממרפאת האם של המטופל. |
| **הערות** | ניתן להזין כמה רשומות עם אותו קוד קבוצה. | עד 70 תווים. |  |  |  |

\* הלוגיקה להצגת ההתראה תהיה בביצוע [AND] בין כל המאפיינים של הקבוצה (לפי קוד קבוצה זהה) שהוזנו בטבלת "הגדרת מאפיינים לקבוצת התראה" בסעיף 2.2.1.

### **מעקב חריגים**

### **הגדרת מאפיינים למעקב חריגים**

מנהל מערכת יגדיר את סוגי המידע והפרמטרים אשר על-פיהם המערכת תכניס את המטופל למעקב חריגים. המערכת תזהה באם המטופל נדרש למעקב לפי הפרמטרים שהגדיר מנהל המערכת בטבלה ותסמן את שדה "מעקב רפואה" של המטופל. רשימת הסוגים מקודדים במערכת ולא ניתנים לשינוי של מנהל מערכת.

רשימת סוגי המידע:

* אבחנה
  1. קיום קוד אבחנה X: האם רשימת האבחנות של המטופל כוללת את האבחנה שהוגדרה כאבחנה פעילה, והיא לא "מצב לאחר" או "מצב חשוד" או "מצב לשלילה".
* תרופה
  1. קיום קוד תרופה X : האם רשימת התרופות של המטופל כוללת את התרופה שהוגדרה, כתרופה בתוקף.
* הוראה רפואית
  1. קיום קוד הוראה רפואית X בתוקף: האם רשימת ההוראות של המטופל שנמצאות בתוקף (תאריך סיום תוקף הוראה > תאריך נוכחי) כוללת את ההוראה שהוגדרה.
* הפניות

הבדיקה תתבצע כחישוב של כל השדות בקבוצת מאפיינים זו| ("וגם"):

* 1. קיום קוד שירות: האם רשימת ההפניות של המטופל כוללת קוד שירות כלשהו.
  2. סוג השירות: האם רשימת ההפניות של המטופל כוללת שירות מסוג מסוים.
  3. סטטוס ההפניה: האם רשימת ההפניות של המטופל כוללת הפניה בסטטוס מסוים.
  4. לא נקבע תור: האם רשימת ההפניות של המטופל כוללת הפניה בסטטוס "זימון מטופל" ואין ערך בשדה "תאריך תור".
  5. האם קיימות הפניות פתוחות בטווח זמן מסוים בימים (מתאריך הפניה לת. נוכחי).
* פרופיל
  1. האם הפרופיל של המטופל שווה לערך התואם לקוד הפרופיל שהוזן בטבלה.
* סעיףליקוי
  1. קוד סעיף ליקוי: האם רשימת  סעיפי הליקוי של המטופל כוללת קוד סעיף ליקוי מסוים.
* רגישויות
  1. האם רשימת גורמי הסיכון של המטופל כוללת רגישות מסוימת (לא כולל מבוטלות).

|  |  |  |  |
| --- | --- | --- | --- |
| **שם הטרנזקציה** | SM30 | | |
| **שם הטבלה** | הגדרת סוגי מידע למעקב | | |
| **שם העמודה** | סוג הפריט | ערך הפרמטר | תקופת זמן |
| **סוג העמודה** | רשימת בחירה | מספר/טקסט/X | מספר |
| **תיאור** | בחירת הפריט למעקב: קוד אבחנה, קוד תרופה, תרופה שנופקה, קוד הוראה רפואית, קוד שירות, סוג שירות, סטטוס הפניה, לא נקבע תור, טווח ימים מתאריך הפניה לת. נוכחי, מספר פרופיל, קוד סעיף ליקוי, קוד רגישות. | הזנת הערך עבור הפרמטר שנבחר. | הזנת מספר ימים לאחור מתאריך נוכחי, שעבורו תתבצע בדיקה אם קיים ערך זה למטופל לפי המאפיין שהוזן. |
| **הערות** | ניתן להגדיר עבור כל פרמטר הזנות עם ערכים שונים. |  |  |

### **הפניות ושירותים**

### **שילוב סוגי מידע בתוכן ההפניה**

המשתמש יוכל לשלב בתוכן ההפניה פריטי מידע לפי סוג השירות שבחר. התוכן יישלף מהמפגש הנוכחי בלבד, למעט תרופות בתוקף מתיק המטופל ואבחנות עיקריות בתוקף מתיק המטופל, כאשר תישלפנה כל הרשומות מאותו פריט מידע (במקרה של רגישויות, תולדות משפחה, הרגלים, הוראה רפואית, תרופות, טיפולים, אבחנות, מדדים, תוצאות מעבדה) . בנוסף, המשתמש יכול לקשר שאלון לרכיב מסוים מתוך רשימת שאלונים הקיימים במערכת (לאחר שנוצרו ע"י מנהל מערכת). ציטוט השאלון יהיה רק אם הוזן עותק ממנו במהלך המפגש.

להלן פריטי המידע אשר אותם יוכל לסמן מנהל המערכת כמידע לשליפה לכל שירות:

* אנמנזה – יישלף שדה טקסט חופשי.
* רגישויות – יישלפו שדות תיאור ותאריך יצירה (לא כולל מבוטלות).
* תולדות משפחה – יישלפו שדות תיאור אירוע, קרבת משפחה, גיל, תאריך התחלה, תאריך סיום (לא כולל מבוטלות).
* הרגלים – יישלפו שדות תיאור, תאריך יצירה (לא כולל מבוטלות).
* בדיקה גופנית- יישלף שדה טקסט חופשי.
* הוראה רפואית – יישלפו שדות תיאור ותאריך תחילה רק עבור הוראות בתוקף ומהמפגש הנוכחי בלבד.
* תרופות – יישלפו שדות שם, דרך מתן, מינון, יח' מינון, תדירות, תוקף, יחידת תוקף ותאריך תחילה.
* תרופות בשימוש – יישלפו שדות שם, דרך מתן, מינון, יח' מינון, תדירות, תוקף, יחידת תוקף ותאריך תחילה.
* טיפול במרפאה – יישלפו שדות שם הטיפול (כותרת), איבר, משך ותאריך טיפול, שאלון.
* אבחנות – יישלפו שדות קוד, שם, צד, עיקרית, כרונית, ודאות, חשד, מצב לאחר ותאריך.
* אבחנות עיקריות - יישלפו שדות קוד, שם, צד, עיקרית, כרונית, ודאות, חשד, מצב לאחר ותאריך.
* מדדים – יישלפו שדות שם מדד, ערך ותאריך.
* סיכום דיון – שדה טקסט חופשי.
* תוכנית – יישלף שם תוכנית.
* רקע לבעיה – שדה טקסט חופשי.
* תוצאות מעבדה – יישלפו שדות שם מדד, ערך ותאריך.
* הפניות - יישלפו תיאור השירות, תיאור הספק.

|  |  |  |  |
| --- | --- | --- | --- |
| **שם הטרנזקציה** | SM30 | | |
| **שם הטבלה** | ברירת מחדל להוספת סוג מידע בהפניה | | |
| **שם העמודה** | סוג שירות | סוג פריט מידע | סוג שאלון |
| **סוג העמודה** | טבלה | רשימת בחירה | טבלה |
| **תיאור** | בחירת סוג שירות | בחירת סוג המידע מהרשימה: אנמנזה,  רגישויות, תולדות משפחה, הרגלים,  בדיקה גופנית, הוראה רפואית, תרופות,  טיפול במרפאה, אבחנות,מדדים,  סיכום דיון ותוכנית, רקע להפניה,  רקע לבעיה, תוצאות מעבדה. | בחירת סוג השאלון שיישלף בהתאם לפריט המידע.  תוכן השאלונים משורשר בצורת:  שאלון: [כותרת שאלון] [פסקה חדשה]  [מספר שאלה]. [כותרת שאלה]:[טאב] [תוכן תשובה]  [אם קיים ערך בשדה הערה: הערה לתשובה: [הערה]] [פסקה חדשה]. |
| **הערות** |  |  | לאחר הקמת השאלונים ניתן יהיה לבחור אותם. |

### **קישור משפטים מובנים לסוג שירות**

עבור כל שירות רפואי המגיע מתומ"ר ייתכן וקיימים משפטים שהמשתמש יידרש/יירצה לשלבם בתוכן ההפניה. מנהל המערכת יכול להגדיר עבור כל שירות אילו לשימושו ואילו חובה (יופיעו ישירות בתדפיס ההפניה), ולשייך את הופעת למין המטופל.

|  |  |  |  |  |  |
| --- | --- | --- | --- | --- | --- |
| **שם הטרנזקציה** | SM30 | | | | |
| **שם הטבלה** | קישור משפטים לסוג שירות | | | | |
| **שם העמודה** | סוג שירות | תוכן המשפט | מין | חובה | רשות |
| **סוג העמודה** | טבלה | טבלה | בחירה | צ'ק בוקס | צ'ק בוקס |
| **תיאור** | בחירת רמת השירות | בחירת המשפט | ריק/ זכר/ נקבה | סימון התיבה | סימון התיבה |
| **הערות** |  |  | במידה ונבחר ערך, המשפט יופיע בהתאם למין המטופל. | יופיע ישירות בתדפיס ההפניה. | יופיע בלחיצה על כפתור. |

### **הגדרת קישורים**

מנהל המערכת יכול להגדיר תיקייה המכילה רשימה של קישורים ליעדים מחוץ למערכת, שיוצגו למשתמשים בתפריט המערכת במסך הראשי כך שהגישה אליהם תתאפשר בכל זמן נתון. תיקייה זו ניתן לשייך לפרופיל משתמש, כחלק מתפריט התיקיות שיופיע במסך הראשי.

דרך המסך הראשי של המערכת ניתן לבחור אובייקטים שונים כגון: סוג URL שהוא קישור לרשת פנימית.

## **נושאים פתוחים**

* החוקים הבאים מהווים ולדיציות על פריטי מידע ולא על מפגש, ומוגדרים בשלב זה כדרישה חדשה:

|  |  |
| --- | --- |
| כלל המפגשים | לא ניתן לערוך פריטי מעקבים שהוצאו באותו מפגש |
| כלל המפגשים | יוצגו המדדים המתאימים שהוזנו במפגש החובש האחרון שזהו מפגש מטפל בכיר במרפאה ראשונית/מומחה/וע"ר/רפואה תעסוקתית הראשון אחריו ושעברו פחות מ12 שעות (פרמטר) מאז הזנת הערך. |
| כלל המפגשים | לשדה אנמנזה יועתק התוכן שהוזן במפגש החובש האחרון שזהו המפגש הראשון מסוג מפגש מטפל בכיר במרפאה ראשונית/מומחה/וע"ר/רפואה תעסוקתית אחריו. |
| כלל המפגשים | בשדות מדדים יש להוסיף מקום גם למדדים מצוטטים לפי החוקים שהוגדרו לעיל. |
| כלל המפגשים | הכנסת המפגש למעקב (עם תאריך יעד של יום הזנת המפגש) בכל מקרה בו ערך "חיווי תוצאת הבדיקה" שונה מ"תקין" |
| מפגש סוג תוכנית מבדק | בשדה "דיון ותוכנית" של מסך "סיכום תחנה" יש לשתול את מלל הסיכום וההמלצות משאר התחנות בביקור מכון סקר זה (כל מפגשי התחנות מאז המפגש הקודם מסוג "מפגש רופא מסכם במכון סקר" במבנה זה) בתבנית הנ"ל: 1. כותרת תחנה: שם תחנה, שם מבנה, פרופיל משתמש מזין, שם משתמש מזין, תאריך וזמן הזנה. 2. "סיכום תחנה:"  3. תוכן שדה "דיון ותוכנית" 4. "המלצות תחנה:" 5. תוכן שדה "המלצות תחנה במכון סקר" |
| שאלונים | במידה ומוזנות אבחנות מקבוצת "אבחנות חמורות" חובה למלא שאלון. |