# מסמך אפיון תהליך

מתן תרופה

מספור ראשי:19

מערכת לניהול רשומה רפואית

CPR NG

## **מנהלה**

### **מעקב שינויים**

|  |  |  |  |
| --- | --- | --- | --- |
| **תאריך השינוי** | **מהדורה** | **אחראי** | **תקציר השינוי** |
| 20/09/2014 | 1.0 | מיכל מורנו | מהדורה ראשונה |
| 26/10/2014 | 2.0 | מיכל מורנו | עדכון שינוי מרשם לפי תיקון/ביטול רפואי, הוספת סטטוס הסתיימה, הוספת כפתור שינוי סטטוס, שדה קביעות |
| 26/11/2014 | 3.0 | מיכל מורנו | עדכון התהליך, הסבר לתיעוד מרשם קצוב, לוגיקת חישוב אסמכתא |
| 01/02/2015 | 4.0 | מיכל מורנו | עדכון ניתוב גורם מאשר לתרופה, הוספת הבהרה לחישוב תנאים לחריגה במקרים של עדכון, סיום וביטול תרופה. |
| 25/03/2015 | 5.0 | מיכל מורנו | עדכון שדה קביעות, הוספת סטטוס פעילה ובאחריות מרפאת אם, הוספת תוקף לאסמכתא יחושב לפי פרמטר ימים |

### **אישורים**

|  |  |  |  |
| --- | --- | --- | --- |
| **תאריך אישור** | **מהדורה מאושרת** | **מאשר** | **תפקיד** |
| 06/10/14 | 1.0 | שירי בר-אל | מנהלת תחום |
| 28/10/2014 | 2.0 | שירי בר-אל | מנהלת תחום |
| 27/11/2014 | 3.0 | שירי בר-אל | מנהלת תחום |
| 01/02/2015 | 4.0 | שירי בר-אל | מנהלת תחום |

## **כללי**

### **שם התהליך**

מתן תרופה

### **מטרת התהליך**

תיעוד פעולות שונות בתרופות שניתנו למטופל: מתן תרופה קבועה למרשם תיעוד תרופה לפי דיווח חיצוני בשימוש עבר/הווה, סיום מרשם, העתקת מרשם, תיקון וביטול מרשם.

### **תיאור כללי**

בכל מתן תרופה (למרשם/בשכפול/בעדכון), המערכת תחשב סט תנאים מוגדר מראש בהתאם למאפייני ההוראה (מוגדרים בטבלת "מאפייני תרופות") ותציג למשתמש נתונים רלוונטיים בהתאם. המשתמש יכול לבצע חיפוש לתרופה שברצונו לתת ע"י הזנת טקסט ולפי קריטריונים מסוימים, המערכת תציג את התוצאות לפי פרופיל משתמש שרשאי לצפות בתרופה.

כל תרופה תהיה מקושרת לפרופיל משתמש אחד או יותר. לכל יוזר משוייך פרופיל משתמש מתאים. חלון החיפוש של התרופות יציג את התוצאות הרצויות לפי הקישור תרופה – פרופיל משתמש.

בשלב אישור בחירת התרופה, המערכת עוברת על "סט תנאים" המוגדרים בטבלה נפרדת. אם אחד התנאים נכונים – סטטוס ההוראה יכול להיות בסטטוס "המלצה" בלבד, ולא ייתאפשר ניפוק מרשם.

במידה והתרופה דורשת אישור, המערכת תייצר פריט מעקבים אשר יוצג הן לגורם המאשר הנדרש והן לגורם המפנה.

בסיום התהליך מתן תרופה ולחיצה על "שמור", המערכת תחשב את סטטוס ההוראה (בהתאם לתנאים) ותציג חריגות למשתמש במידה וחושבו כאלה.

לאחר חתימת המפגש, המערכת תיצור מרשם תרופה (עבור תרופות מאושרות בלבד) שישודר לממשק "מתן/ביטול מרשמים" ולבתי המרקחת בממשק "ניפוק תרופות". כברירת מחדל, מרשמים עוקבים ומרשמי נרקוטיקה יופקו בתדפיס בודד עבור כל תרופה ללא בחירת המשתמש.

### **תכולות רלוונטיות מנספח 2.5**

|  |  |  |  |  |
| --- | --- | --- | --- | --- |
| **מס"ד** | **קבוצת תהליכים** | **תהליך** | **תהליך משנה** | **יכולת/דרישה** |
| 2.4.17.1 | טיפול רפואי | תיעוד מידע רפואי | מתן תרופה | תיעוד מתן תרופה באמצעות כל אחת מהשיטות הבאות: א. חיפוש מתוך רשימת התרופות במערכת (טבלת תרופות - כמוגדר בסעיף 2.10.2 למפרט) על בסיס פרמטרים שיוגדרו באפיון, לרבות שם מסחרי, שם גנרי, חומרים פעילים, קבוצה פרמקולוגית, תרופות שניתנו לאחרונה על ידי המשתמש וכד'. ב. בחירה מתוך רשימת התרופות הנמצאות בשימוש לאחרונה בתדירות גבוהה על ידי המשתמש. הבהרה: "לאחרונה" - כמות ימים שתסוכם במסגרת האפיון |
| 2.4.17.2 | טיפול רפואי | תיעוד מידע רפואי | מתן תרופה | במסגרת בחירת התרופה כאמור לעיל, היה והמשתמש אינו מורשה לתת את התרופה אלא רק להמליץ עליה, המערכת לא תאפשר למשתמש להמשיך בתהליך מתן תרופה. |
| 2.4.17.3 | טיפול רפואי | תיעוד מידע רפואי | מתן תרופה | במסגרת בחירת התרופה כאמור לעיל, היה ולתרופה מוגדרים תנאים מסוג "הרשאה של המשתמש" או "בדיקת נתונים", כאמור בתהליך-משנה 2.4.16 ("דרישות רוחביות בנושא תנאים למתן הפניה, מתן תרופה ומתן הוראה רפואית") ועל פי התנאים נדרש אישור, המערכת תציג זאת למשתמש כולל הסיבות שבגללן נדרש אישור. היה ועל פי התנאים הנ"ל, לא ניתן כלל לתת תרופה, המערכת לא תאפשר למשתמש להמשיך בתהליך מתן תרופה (עבור התרופה הנבחרת). |
| 2.4.17.4 | טיפול רפואי | תיעוד מידע רפואי | מתן תרופה | הזנת פרטים נוספים למרשם תרופה לרבות גודל מנה, אופן מתן, תדירות לקיחה, קביעות, מספר פעמים בכל פרק זמן, משך כולל, כמות כוללת (כב"מ הכמות הכוללת תחושב עפ"י הנתונים הנ"ל עם יכולת לשנות ידנית). בתדירויות מסוימות שיוגדרו באפיון (כגון STAT / לפי צורך) לא יידרש למלא שדות מסויימים (כגון תדירות לקיחה ומספר פעמים בכל פרק זמן) אלא רק כמות כוללת. חלק מהנתונים הנ"ל יהיו בבחירה מתוך רשימות המנוהלות בטבלאות הארגון. |
| 2.4.17.5 | טיפול רפואי | תיעוד מידע רפואי | מתן תרופה | בתיעוד מתן תרופה, המערכת תמלא את שדות פרטי המרשם (לרבות גודל המנה, אופן מתן, תדירות הלקיחה, קביעות, מספר פעמים בכל פרק זמן, משך כולל, כמות כוללת) בערכי ברירת המחדל המוגדרים לתרופה בטבלאות הארגון. |
| 2.4.17.6 | טיפול רפואי | תיעוד מידע רפואי | מתן תרופה | המשתמש יוכל לקבוע עבור תרופה שאין לנפק במקומה תרופות גנריות תחליפיות (ברירת המחדל היא שמותר לנפק) |
| 2.4.17.7 | טיפול רפואי | תיעוד מידע רפואי | מתן תרופה | עבור תרופות המוגדרות בטבלאות הארגון כנרקוטיות המשתמש יידרש למלא מידע ייעודי לתרופות נרקוטיות (לרבות ציון האם הטיפול הוא כרוני/קבוע, אבחנה, סיבה לטיפול ממושך, פרטי הרופא המומחה הממליץ ומועד ההמלצה ופרטי הרופא המטפל) |
| 2.4.17.8 | טיפול רפואי | תיעוד מידע רפואי | מתן תרופה | במסגרת תהליך משנה "מתן תרופה", המערכת תציג למשתמש מאפיינים רלוונטים של התרופה הניתנת (לדוגמה: אזהרות בנושא נהיגה) |
| 2.4.17.9 | טיפול רפואי | תיעוד מידע רפואי | מתן תרופה | לאורך כל תהליך משנה "מתן תרופה", המערכת תציג למשתמש מידע רלוונטי לתהליך, לרבות תרופות בשימוש המטופל, תרופות אחרות שניתנו במפגש זה, תרופות ממתינות לאישור, רגישויות, אבחנות עיקריות. |
| 2.4.17.10 | טיפול רפואי | תיעוד מידע רפואי | מתן תרופה | התראה על התווית-נגד בין תרופה נבחרת לתרופות בשימוש המטופל, לתרופות אחרות שניתנו במפגש זה ולתרופות ממתינות לאישור |
| 2.4.17.11 | טיפול רפואי | תיעוד מידע רפואי | מתן תרופה | התראה על התווית-נגד בין תרופה נבחרת לאבחנה עיקרית / לאבחנה במפגש הנוכחי |
| 2.4.17.12 | טיפול רפואי | תיעוד מידע רפואי | מתן תרופה | התראה על התווית-נגד בין תרופה נבחרת לרגישות קיימת בתיק / לרגישות במפגש הנוכחי |
| 2.4.17.13 | טיפול רפואי | תיעוד מידע רפואי | מתן תרופה | המערכת תאפשר למשתמש לגשת באמצעות קישור (url) למאגרי מידע חיצוניים על תרופה. הקישורים יוגדרו במסגרת רשימת התרופות. |
| 2.4.17.14 | טיפול רפואי | תיעוד מידע רפואי | מתן תרופה | המשתמש יוכל לתעד שימוש מטופל בתרופה בעבר או בהווה על סמך דיווח של המטופל בלבד, ללא הפקת מרשם מהמערכת. במקרה זה לא יחולו חלק מהמגבלות המתוארות בתהליך משנה "מתן תרופה" כפי שיסוכם באפיון (לדוגמה: הרשאות, בדיקת תנאים). |
| 2.4.17.15 | טיפול רפואי | תיעוד מידע רפואי | מתן תרופה | היה ובטבלאות הארגון מוגדר עבור התרופה הנבחר כי נדרשת עבורה המלצת רופא מומחה מהתמחות מסוימת, המערכת תדרוש מהמשתמש להזין את שם הרופא המומחה ואת מספר הרישיון שלו, אלא אם מתקיים אחד הסייגים המפורטים להלן. |
| 2.4.17.16 | טיפול רפואי | תיעוד מידע רפואי | מתן תרופה | היה והמשתמש הינו רופא מומחה המוסמך להמליץ על מתן התרופה, המערכת לא תדרוש ממנו למלא פרטי רופא מומחה אך תתעד את פרטיו כפרטי הרופא המומחה הממליץ |
| 2.4.17.18 | טיפול רפואי | תיעוד מידע רפואי | מתן תרופה | היה ולתרופה הנבחרת מוגדרים (כאמור בתהליך משנה 2.4.16 - "דרישות רוחביות בנושא תנאים למתן הפניה, מתן תרופה ומתן הוראה רפואית") תנאים מסוג "שאלת כן/לא", המערכת תציג את השאלות ותחייב את המשתמש לענות עליהן. היה ובטבלאות הארגון מוגדר עבור השאלה כי ניתן/חובה למלא גם מלל חופשי בנוסף לבחירת התשובה, המשתמש יוכל/יחויב לבצע זאת. |
| 2.4.17.19 | טיפול רפואי | תיעוד מידע רפואי | מתן תרופה | היה ותנאי אחד לפחות, מבין התנאים המוגדרים עבור התרופה הנבחרת (כאמור בתהליך משנה 2.4.16 - "דרישות רוחביות בנושא תנאים למתן הפניה, מתן תרופה ומתן הוראה רפואית"), גורם לחריגה - המערכת תציג למשתמש את כל החריגות, כולל פירוט הסיבה לחריגה ומה הפעולות הנוספות שנדרש לבצע עקב כל חריגה (לדוגמה: "נדרשת יתרת שירות של לפחות 90 יום. למטופל יתרת שירות של 80 יום בלבד. לכן נדרש לנמק ונדרש לקבל אישור"). |
| 2.4.17.20 | טיפול רפואי | תיעוד מידע רפואי | מתן תרופה | היה ותנאי אחד לפחות, מבין התנאים המוגדרים עבור התרופה הנבחרת, גורם לחריגה הדורשת פעולה נוספת מסוג "נדרש לנמק", המערכת תחייב את המשתמש להזין נימוק עבור כל החריגות שנוצרו. |
| 2.4.17.21 | טיפול רפואי | תיעוד מידע רפואי | מתן תרופה | היה ותנאי אחד לפחות, מבין התנאים המוגדרים עבור התרופה הנבחרת, גורם לחריגה הדורשת פעולה נוספת מסוג "נדרש לנמק ולקבל אישור", המערכת תחייב את המשתמש להזין נימוק עבור כל החריגות שנוצרו ותציג למשתמש את סוג הגורם המאשר אליו הבקשה עתידה להיות מופנית. המשתמש יאשר את פתיחת התהליך.  קביעת הגורם המאשר תהיה על פי התנאים שגרמו לחריגות:  א. אם רק תנאי מסוג א' גרם לחריגה הגורם המאשר יהיה גורם מאשר רגיל (כמוגדר בטבלאות הארגון עבור התרופה). ב. אם תנאים מסוג ב'-ה' גרמו לחריגה (גם אם גם תנאי מסוג א' גרם לחריגה) הגורם המאשר יהיה גורם מאשר חריג (כמוגדר בטבלאות הארגון עבור התרופה).  ג. אם אין בטבלאות הארגון הגדרה של גורם מאשר רלוונטי לאישור התרופה, הגורם המאשר יהיה "גורם מאשר ברירת מחדל לתרופות" (גורם אחד אשר יוגדר ע"י מנהל המערכת כברירת מחדל לכלל התרופות). |
| 2.4.17.22 | טיפול רפואי | תיעוד מידע רפואי | מתן תרופה | היה והמשתמש המבצע את מתן התרופה מורשה בעצמו לתת את האישור (על פי ההגדרה בתהליך-משנה 9.1.6 - "ניהול הרשאות לאישורים להפניה, לתרופה ולהוראה רפואית"), החריגות יוצגו למשתמש אך הוא לא יידרש לפתוח בקשה אלא יוכל לתת את אישורו, אשר יתועד במערכת המשתמש לא יידרש לפתוח בקשה אלא יוכל לתת את אישורו (בדומה לתהליך משנה 2.5.1 - "טיפול בבקשות על ידי גורם מאשר"), תוך תיעוד הנימוק לאישור, ולהמשיך בתהליך מתן התרופה. |
| 2.4.17.23 | טיפול רפואי | תיעוד מידע רפואי | מתן תרופה | המערכת תאפשר למשתמש לתעד הפסקת שימוש של מטופל בתרופה (מבין התרופות להן יש מרשם בתוקף - "תרופות בשימוש") הבהרה: אין מדובר בביטול מרשם (שיעשה על פי הצורך על פי תהליך משנה 2.8 "תיקון וביטול תיעוד מידע רפואי"). לתיעוד הפסקת שימוש לא תהיה השפעה על מרשם שהופק ועל ניפוק שבוצע. |
| 2.4.17.24 | טיפול רפואי | תיעוד מידע רפואי | מתן תרופה | המערכת תאפשר למשתמש לתת תרופה על בסיס תרופה שכבר נתן למטופל בעבר, תוך עדכון מועד מתן התרופה בלבד |
| 2.4.18.2 | טיפול רפואי | תיעוד מידע רפואי | הפקת תדפיס מרשם תרופה | בסיום מתן תרופה (ובתרופה שנדרש עבורה תהליך אישור - לאחר סיום תהליך האישור), המשתמש יוכל להפיק תדפיס מרשם תרופה |
| 2.4.18.3 | טיפול רפואי | תיעוד מידע רפואי | הפקת תדפיס מרשם תרופה | תוכן תדפיס מרשם תרופה יכלול את כל המידע המפורט בתהליך משנה "מתן תרופה" אשר יסוכם באפיון כי נדרש לכלול בתדפיס, ובאופן אשר יסוכם באפיון. |
| 2.4.18.4 | טיפול רפואי | תיעוד מידע רפואי | הפקת תדפיס מרשם תרופה | בהפקת תדפיס מרשם, המשתמש יוכל לחלק את התרופות שנתן למספר תדפיסי מרשם נפרדים. |
| 2.4.18.5 | טיפול רפואי | תיעוד מידע רפואי | הפקת תדפיס מרשם תרופה | המשתמש יוכל לבחור האם להפיק תרופה מסוימת בתדפיס מרשם נפרד |
| 2.4.18.6 | טיפול רפואי | תיעוד מידע רפואי | הפקת תדפיס מרשם תרופה | בהפקת תדפיס מרשם, עבור תרופות המוגדרות בטבלאות הארגון כנרקוטיות יוצג מידע ייעודי לתרופות נרקוטיות, לרבות מידע ייעודי לתרופות נרקוטיות שהזין המטפל במסגרת מתן התרופה ומידע ונתונים נוספים לגבי המרשם כולל תרגום נתונים מספריים למילים בעברית (לרבות מינון יומי במילים, משך הטיפול במילים וכמות כוללת במילים). |
| 2.4.18.7 | טיפול רפואי | תיעוד מידע רפואי | הפקת תדפיס מרשם תרופה | המערכת תאפשר הפקת מרשמים עוקבים עתידיים (למשל שלושה מרשמים כל אחד לחודש) |
| 2.4.18.8 | טיפול רפואי | תיעוד מידע רפואי | הפקת תדפיס מרשם תרופה | לאחר הפקת תדפיס מרשם או שידור המרשם למערכת "בתי מרקחת" לא ניתן יהיה לתקן את המרשם אלא רק לבטלו, כאמור בתהליך משנה 2.8 ("תיקון וביטול תיעוד מידע רפואי") |
| 2.4.19.1 | טיפול רפואי | תיעוד מידע רפואי | המלצה על מתן תרופה | משתמש יוכל לתעד המלצה על מתן התרופה ולהגבילה את תוקפה לפרק זמן לבחירתו. בנוסף, יוכל להוסיף מלל חופשי. |
| 2.4.18.1 | טיפול רפואי | תיעוד מידע רפואי | הפקת תדפיס מרשם תרופה | בסיום מתן תרופה (ובתרופה שנדרש עבורה תהליך אישור - לאחר סיום תהליך האישור) ובסיום תהליך משנה 2.4.41 - "סיום תיעוד מידע רפואי", המערכת תשדר למערכת "בתי מרקחת" את מרשם התרופה (ממשק "מתן/ביטול מרשמים" כמוגדר בסעיף 2.22 למפרט) |

### **ACTORS**

1. משתמש – כגון: רופא, רופא מומחה, רופא ממליץ, חובש.

2. מערכת.

3. ממשק ניפוק תרופות.

### **מסכים הקשורים לתהליך**

|  |  |  |
| --- | --- | --- |
| **קוד מסך** | **שם מסך** | **ראשי/משני** |
| 44 | מתן תרופה | ראשי |
| 50 | חיפוש תרופה | ראשי |
| 101 | חריגות לתרופה | משני |
| 100 | סיום תרופה | משני |
| 99 | ביטול תרופה | משני |
| 102 | ניפוק תרופות | משני |
| 48 | חתימת מפגש | משני |
| 17 | בחירת מסמך להדפסה | משני |
| 103 | היסטוריית סטטוסים | משני |

### **ממשקים הקשורים לתהליך**

|  |  |  |
| --- | --- | --- |
| **מס"ד** | **שם ממשק** | **הערות** |
| 20 | מתן/ביטול מרשמים | בחתימת המפגש |
| 21 | ניפוק תרופות | בחתימת המפגש |

### **תדפיסים הקשורים לתהליך**

|  |  |  |
| --- | --- | --- |
| **קוד תדפיס** | **שם תדפיס** | **הערות** |
| 11 | מרשם תרופה | לתרופה בודדת/מספר תרופות |
| 12 | מרשם לנרקוטיקה |  |

### **תהליכים מפעילים**

|  |  |  |
| --- | --- | --- |
| **מספר תהליך** | **שם תהליך** | **הערות** |
| 9 | כניסה למערכת, איתור מטופל ותחילת תיעוד מידע רפואי | כניסה למשימה "תרופות" |

### **תהליכים מופעלים**

|  |  |  |
| --- | --- | --- |
| **מספר תהליך** | **שם תהליך** | **הערות** |
| 1 | דרישות רוחביות לתנאים על מתן תרופה, תרופה והוראה רפואית | בעת מתן הוראה למרשם, מתן מיידי, תיקון הוראה והעתקת הוראה. |
| 67 | תיקון וביטול מידע רפואי | בעת תיקון הוראה וביטול הוראה. |
| 15 | מעקב אחר מידע רפואי |  |

## **אפיון פונקציונאלי**

### **תרשים תהליך עיקרי - הוספת תרופה חדשה**





 

### **מסלול עיקרי מתן תרופה למרשם**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על כפתור "תרופות" | מוצג המסך.  המשתמש בוחר את הפעולה שברצונו לבצע: מתן תרופה למרשם, [תרופה לפי דיווח חיצוני](#_מסלול_משני_-), [עדכון מרשם](#_מסלול_משני_-_1), [הפסקת מרשם,](#_מסלול_משני_-_2) [ביטול מרשם](#_מסלול_משני_-_3), [שכפול מרשם](#_מסלול_משני_-_4), [היסטוריית סטטוסים](#_מסלול_משני_-_6). | ראה אפיון מסך "מתן תרופה" (קוד מסך 44).  לפעולות השונות – ראה מסלול משני בהתאם. |
| משתמש | לחיצה על כפתור "מתן תרופה למרשם" | מוצג המסך. המשתמש מזין טקסט באנגלית/בעברית לחיפוש התרופה הרצויה ולוחץ על "ENTER". החיפוש יתבצע לפי הפרמטרים הבאים:   * שם גנרי * שם מסחרי * חומר פעיל * קבוצה פרמקולוגית | ראה אפיון מסך "חיפוש תרופה" (קוד מסך 50). |
| מערכת | הצגת מועדפים | המערכת מציגה את התרופות שהמשתמש הוסיף ידנית לרשימת המועדפים שלו או שבחר מרשימת התרופות בשימושו לאחרונה. |  |
| מערכת | הצגת תוצאות החיפוש | המערכת מציגה את רשימת התרופות שמכילות את הטקסט שהוזן בשדה החיפוש בהתאם לקריטריון. | רשימת התרופות תוצג לפי פרופיל משתמש בטבלת תחזוקה בניהול מנהל מערכת. |
| משתמש | בחירת התרופה | המשתמש מאשר את התרופה ע"י לחיצה כפולה על שורת התרופה או לחיצה על כפתור "אישור". |  |
| מערכת | חישוב תנאים למתן תרופה | המערכת מחשבת האם נדרשים תנאים למתן התרופה.  הגדרות התנאים יישלפו מטבלאות המערכת.  במידה וקיימים תנאים מסוג "שאלות כן/לא" הם יוצגו כשאלון אותו יידרש המשתמש למלא. | ראה מסלול משני "[חישוב דרישות רוחביות לתרופה](#_מסלול_משני_-_6)".  לפירוט סוגי התנאים הקיימים ראה אפיון תהליך "דרישות רוחביות בנושא תנאים למתן תרופה, מתן תרופה ומתן הוראה רפואית" (מספר מסמך 1). |
| מערכת | הצגת שאלות | במידה וקיימים מס' שאלונים לתרופה שנבחרה, תוצג חלונית ניווט (מסך pop-up) אשר תאפשר בחירה ומילוי של השאלונים הנדרשים.  בהתאם להגדרת השאלות בשאלון, המשתמש יוכל/יחויב לענות על השאלות במלל חופשי. | את השאלונים ניתן יהיה להציג גם באופן ידני ע"י לחיצה על כפתור "שאלונים". |
| מערכת | חישוב תנאים למתן תרופה | המערכת מחשבת במידה וקיימות חריגות לתרופה שנבחרה, הן תוצגנה במסך בטבלת חריגות (pop-up).  לכל חריגה תוצג שם התרופה, סיבת החריגה (בהתאם לסוג התנאי) הפעולה הנדרשת לתיקון החריגה ומיהו הגורם המאשר הנדרש. | ראה מסלול משני "[חישוב דרישות רוחביות לתרופה](#_מסלול_משני_-_8)".  ראה אפיון מסך "חריגות לתרופה" (קוד מסך 101). |
| מערכת | חישוב תנאים הדורשים נימוק למתן תרופה | במידה וקיימים תנאים הדורשים נימוק יוצגו השדות "נימוק" ו"הערות לנימוק". | ראה מסלול משני "[חישוב דרישות רוחביות לתרופה](#_מסלול_משני_-_8)".  יוצג שדה נימוק אחד לכל החריגות. |
| משתמש | הזנת נימוק | במידה ונדרש, המשתמש מזין את הנימוק למתן התרופה והערה. |  |
| משתמש | סימון "לא לנפק תרופה גנרית תחליפית" | המשתמש יוכל לקבוע עבור תרופה שאין לנפק במקומה תרופות גנריות תחליפיות (ברירת המחדל היא שמותר לנפק). | במקרה כזה, בתדפיס המרשם תוצג ההודעה "אין לנפק חלופות גנריות. יש לנפק את התרופה המקורית בלבד" |
| מערכת | חישוב תרופה נרקוטית | המערכת תבדוק אם התרופה שנבחרה היא תרופה המסומנת כ"נרקוטית". במידה וכן, תוצג חלונית למשתמש להזין את הפרטים הבאים:   * ציון האם הטיפול הוא כרוני/קבוע * אבחנה * סיבה לטיפול ממושך * פרטי רופא ממליץ (שם, מ.ר, מועד המלצה) * פרטי רופא מטפל | אינדיקציה לתרופה נרקוטית לפי קטלוג התרופות שמגיע מתומ"ר.  המסך ימומש כשאלון. |
| משתמש | הזנת פרטים נוספים לתרופה נרקוטית | המשתמש יזין את הפרטים הנדרשים לתרופה נרקוטית (בשדות המיועדים). |  |
| מערכת | חישוב תנאים לרופא ממליץ למתן התרופה | במידה ולתרופה הנבחרת מוגדרת התמחות ממליצה, המערכת תחייב את המשתמש להזין את שם הרופא ומספר רישיון בשדה "רופא ממליץ". | טבלת התמחות ממליצה בתחזוקה של מנהל מערכת. |
| מערכת | שליפת נתוני רופא ממליץ | במידה ולמשתמש יש התמחות התואמת להתמחות הנדרשת, שמו ומספר הרישיון שלו יוצגו אוט' בשדות "רופא ממליץ" ו"מ.ר". |  |
| משתמש | תיעוד רופא ממליץ | תיעוד הרופא הממליץ יעשה כבחירה מטבלת רופאים. לאחר הבחירה מ.ר של הרופא שנבחר יוצג בשדה "מ.ר". |  |
| מערכת | שליפת נתוני התרופה וערכי ברירת מחדל | המערכת תציג את פרטי התרופה וערכי ברירת המחדל עבור השדות במסך התרופה:   * שם תרופה * דרך מתן * מנה * יחידת מנה * קביעות (רגיל, קבוע, לפי הצורך, קצוב, רגיל - לא לניפוק בבתי מרקחת צבאיים, קבוע - לא לניפוק בבתי מרקחת צבאיים, לפי הצורך - לא לניפוק בבתי מרקחת צבאיים, קצוב - לא לניפוק בבתי מרקחת צבאיים). | לפי קטלוג התרופות שמגיע מתומ"ר.  פירוט אופן ההזנה קיים באפיון מתן תרופה (44) בשדות הרלוונטיים. |
| משתמש | עדכון פרטי התרופה | במידה ונדרש, המשתמש מעדכן נתונים רלוונטיים ומזין תדירות (בחירה מרשימת תדירויות) תוקף ויחידת תוקף והערה. בנוסף, הוא צריך לשנות את שדה קביעות (שהגיע כברירת מחדל לתרופה מטבלאות תומ"ר) בהתאם לסוג המרשם שהוא רוצה לתעד. | רשימת התדירויות בתחזוקת מנהל מערכת. |
| משתמש | לחיצה על כפתור "מידע נוסף על תרופה" | בסימון התרופה רצויה ולחיצה על הכפתור, המערכת תציג למשתמש מאפיינים רלוונטים של התרופה הניתנת במסך pop-up (לדוגמה: אזהרות בנושא נהיגה). | שיוך המאפיניים לתרופה לפי קטלוג התרופות שמגיע מתומ"ר. |
| משתמש | לחיצה על כפתור "קישור חיצוני לתרופה" | בסימון התרופה רצויה ולחיצה על הכפתור, המערכת תאפשר למשתמש לגשת למאגרי מידע חיצוניים על תרופה (קישור url). | הקישורים יוגדרו במסגרת רשימת התרופות. |
| משתמש | לחיצה על כפתור "שמור וצא" | המשתמש מסיים תיעוד מתן תרופה ושומר את הפרטים כדי לצאת מהמסך. |  |
| מערכת | חישוב תנאים לתרופה – סטטוס המלצה | במידה ועפ"י התנאים המשתמש אינו מורשה לתת תרופה אלא רק להמליץ, המערכת תשנה את סטטוס התרופה ל "המלצה" ולא ניתן יהיה לשנותו.  בנוסף, המשתמש יכול לבחור בסטטוס המלצה באופן יזום ע"י לחיצה על כפתור"שינוי סטטוס". | ראה אפיון תהליך "דרישות רוחביות לתנאים על מתן תרופה, תרופה והוראה רפואית" (מספר מסמך 1). |
| מערכת | חישוב התווית- נגד בין תרופה לתרופה | המערכת מחשבת אם מתקיימים התנאים להתווית-נגד:   * בין התרופה הנבחרת לתרופות בשימוש המטופל (תרופה לפי דיווח חיצוני בשימוש נוכחי ותרופות שנרשמו במערכת שעודן בתוקף) * בין התרופה הנבחרת לתרופות אחרות שניתנו במפגש זה או ממפגשים קודמים (תרופות פעילות) * בין התרופה הנבחרת לתרופות ממתינות לאישור (תרופות בסטטוס ממתינה לאישור) | מערכת התוויה של FDB עם ממשק מעטפת של טבע |
| מערכת | חישוב התווית נגד בין תרופה לאבחנה | המערכת מחשבת אם מתקיימים התנאים להתווית-נגד:  בין תרופה נבחרת לאבחנה עיקרית בתיק המטופל או אבחנות מהמפגש הנוכחי | מערכת התוויה של FDB עם ממשק מעטפת של טבע |
| מערכת | חישוב התווית נגד בין תרופה לרגישות | המערכת מחשבת אם מתקיימים התנאים להתווית-נגד:   * בין התרופה הנבחרת לרגישות קיימת בתיק המטופל   בין התרופה הנבחרת לרגישות במפגש הנוכחי | מערכת התוויה של FDB עם ממשק מעטפת של טבע |
| מערכת | הצגת הודעת התראה | באם מתקיימים התנאים לאחת מהתוויות הנגד הנ"ל, יוצג מסך גרפי שמציג את שם התרופה עם הסבירות להתנגשות עם התרופה/האבחנה/הרגישות שקיימים למטופל. בנוסף, יוצגו חלופות לתרופות מתוך רשימה של תרופות שלא מתנגשות עם הנתונים (בהתאם לחישוב המערכת). |  |
| משתמש | בחירת חלופה ואישור | המשתמש בוחר חלופה מהרשימה ומאשר, או ממשיך בתהליך עם התרופה המקורית שבחר. |  |
| מערכת | חישוב תנאים וגורם מאשר | בלחיצה על כפתור "שמור" המערכת תחשב שנית את התנאים הנדרשים לאישור התרופה/ות שנבחרו, לפי סדר הניתוב הבא:   1. אם קיימת חריגה מתנאי - העברה לגורם מאשר לחריגה מתנאי (מוגדר עבור כל תרופה). 2. אם נדרש גורם מאשר עבור רישום תרופה זו על ידי המשתמש - ניתוב לגורם מאשר ברירת מחדל. 3. אם הגורם המאשר הנדרש (חריגה מתנאים/ברירת מחדל) אינו מוגדר עבור התרופה - ניתוב לגורם מאשר כללי לתרופות (הגדרה של מנהל מערכת) . |  |
| מערכת | יצירת אובייקט תרופה | המערכת תיצור למטופל תרופה ותציג אותה בגרף תרופות עם המאפיינים הבאים:   1. מס' תרופה – מס' נומרי רץ. 2. תאריך יצירה – תאריך נוכחי. 3. שם תרופה מסחרי 4. מינון ויחידת מינון 5. תדירות 6. דרך מתן 7. תוקף תרופה – ת. התחלה וסיום 8. סטטוס תרופה 9. נימוק לחריגה 10. הערות לנימוק 11. מרפאה בה נוצרה התרופה |  |
| מערכת | יצירת פריט מעקבים מסוג תרופה | במידה ונדרש גורם מאשר, המערכת תיצור פריט מעקבים אשר יוצג לגורם המאשר ולגורם המפנה ברשימת המעקבים שלהם. | אופן הצגת פריטי המעקבים מאופיין בתהליך "מעקב אחר מידע רפואי". |
| מערכת | חישוב סטטוס תרופה | המערכת מחשבת את הסטטוס של התרופה. | ראה מסלול משני "[חישוב סטטוס תרופה](#_מסלול_משני_-_7)". |
| מערכת | יצירת אסמכתא | במידה ולתרופה/ות שנבחרו מוגדר בטבלאות הארגון שנדרשת אסמכתא תקציבית, המערכת תייצר אובייקט אסמכתא עם סטטוס "תקפה" רק כשסטטוס התרופה "מאושרת". כל עוד התרופה איננה מאושרת, לא ניתן יהיה להפיק את תדפיס האסמכתא. | ראה מסלול משני "[חישוב אסמכתא תקציבית](#_מסלול_משני_-_9)". |
| משתמש | חתימת המפגש | המשתמש לוחץ על כפתור "חתימת מפגש". | ראה אפיון מסך "חתימת מפגש" (קוד מסך 48). |
| מערכת | שידור פרטי תרופה בממשק | עבור הוראה למרשם, המערכת תשדר לממשק בתי מרקחת את פרטי מרשם התרופה.  הוראה מסוג "המלצה" לא תשודר בממשק. | ראה אפיון ממשק "מתן/ביטול מרשמים" (מספר מסמך 20).  ראה אפיון ממשק "ניפוק תרופה" (מספר מסמך 21). |
| משתמש | הדפסת מרשם | המשתמש בוחר אם ברצונו להפיק תדפיס מרשם כולל או עבור תרופה בודדת. | ראה מסלול משני "[הפקת תדפיס מרשם](#_מסלול_משני_-_5)". |

### **מסלול משני - תיעוד תרופה לפי דיווח חיצוני בשימוש עבר/הווה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על כפתור "תרופה לפי דיווח חיצוני" | מוצג מסך חיפוש תרופה.  המשתמש מזין טקסט באנגלית לחיפוש התרופה הרצויה ולוחץ על "ENTER". החיפוש יתבצע לפי הפרמטרים הבאים:   * שם גנרי * שם מסחרי * חומר פעיל * קבוצה פרמקולוגית | ראה אפיון מסך "חיפוש תרופה" (קוד מסך 50). |
| מערכת | הצגת מועדפים | המערכת מציגה את התרופות שהמשתמש הוסיף ידנית לרשימת המועדפים שלו או שבחר מרשימת התרופות בשימושו לאחרונה. |  |
| מערכת | הצגת תוצאות החיפוש | המערכת מציגה את רשימת התרופות שמכילות את הטקסט שהוזן בשדה החיפוש בהתאם לקריטריון. | רשימת התרופות תוצג לפי פרופיל משתמש בטבלת תחזוקה בניהול מנהל מערכת. |
| משתמש | בחירת התרופה | המשתמש מאשר את התרופה ע"י לחיצה כפולה על שורת התרופה או לחיצה על כפתור "אישור". |  |
| מערכת | שליפת נתוני התרופה וערכי ברירת מחדל | המערכת תציג את פרטי התרופה וערכי ברירת המחדל עבור השדות במסך התרופה:   * שם תרופה * דרך מתן * מינון * יחידת מינון |  |
| משתמש | עדכון פרטי התרופה | המשתמש מעדכן נתונים רלוונטיים ומזין תדירות (בחירה מרשימת תדירויות) תוקף ויחידת תוקף. | רשימת התדירויות בתחזוקת מנהל מערכת. |
| משתמש | אישור ושמירת התרופה | בסיום המשתמש לוחץ על כפתור "שמור וצא". |  |
| מערכת | חישוב התווית- נגד בין תרופה לתרופה | המערכת מחשבת אם מתקיימים התנאים להתווית-נגד:  בין התרופה הנבחרת לתרופות בשימוש המטופל (תרופה לפי דיווח חיצוני בשימוש נוכחי ותרופות שנרשמו במערכת שעודן בתוקף) | מערכת התוויה של FDB עם ממשק מעטפת של טבע |
| מערכת | שינוי סטטוס תרופה | המערכת משנה את סטטוס התרופה ל"נשמר". |  |

### **מסלול משני - עדכון מרשם (תיקון)**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | בחירת הוראה קיימת ולחיצה על כפתור "שינוי הוראה" | המשתמש לוחץ על תבנית ההוראה בגרף התרופות שברצונו לעדכן. פרטי ההוראה נשלפים לחלק העליון של המסך, המשתמש מסמן את ההוראה ולוחץ על הכפתור. | ראה אפיון מסך "מתן תרופה" (קוד מסך 44). |
| מערכת | בדיקת פרק זמן לעדכון | המערכת מחשבת אם עבר פרק הזמן מרגע יצירת התרופה.  ביצוע שינויים בתרופה קיימת אפשרי בכמה מצבים שונים:   * התיקון נעשה מתוך אותו מפגש שבו נוצרה התרופה טרם חתימת המפגש * התיקון נעשה לאחר החתימה ולפני תום הזמן שהוגדר לתיקון רשומה קיימת | פרמטר פרק הזמן לתיקון מידע רפואי מוגדר ע"י מנהל מערכת.  ראה אפיון תהליך "תיקון וביטול מידע רפואי" (מספר מסמך 67). |
| מערכת | בדיקה לוגית לביצוע עדכון | לא ניתן יהיה לבצע תיקון לאחר הפקת תדפיס מרשם או אם התרופה שודרה למערכת חיצונית. במקרה זה ניתן יהיה לבצע רק ביטול תרופה. | ראה מסלול משני "[ביטול הוראה לתרופה](#_מסלול_משני_-_3)". |
| מערכת | בדיקה לוגית לביצוע עדכון | לא ניתן יהיה לבצע תיקון אם התרופה נמצאת בסטטוסים הבאים:   1. מאושרת 2. לא מאושרת 3. הסתיימה 4. מבוטלת   כמו כן לא ניתן יהיה לבצע תיקון על תרופה שנופקה. | בהתאם לחוקים המפורטים במסלול משני "[חישוב סטטוס תרופה](#_מסלול_משני_-_7)". |
| מערכת | הצגת הודעת שגיאה | במקרים הנ"ל, השדות לא נפתחים להזנה ומוצגת הודעת שגיאה: "עבר פרק הזמן הנדרש לשינוי פרטי ההוראה". |  |
| משתמש | עדכון פרטי תרופה | המשתמש מעדכן נתונים רלוונטיים. |  |
| משתמש | אישור ושמירת התרופה | בסיום המשתמש לוחץ על כפתור "שמור וצא". |  |
| מערכת | חישוב התווית- נגד | המערכת מחשבת התווית נגד בין התרופה לתרופות אחרות בשימוש המטופל/מחכות לאישור, לאבחנות קיימות ולרגישויות של המטופל. |  |
| מערכת | הצגת הודעת התראה | באם מתקיימת התווית נגד כלשהי, המערכת מציגה הודעת התראה למשתמש לפני סגירת מהמסך. |  |
| משתמש | אישור ההודעה | המשתמש מאשר את ההודעה או משנה את פרטי התרופה לפי הנתונים שהוצגו לו. |  |
| משתמש | לחיצה על כפתור "שמור וצא" | המערכת מחשבת את התנאים למתן תרופה ותשנה את הסטטוס בהתאם. | המשך התהליך זהה מביצוע הפעולה "שמור וצא" במסלול העיקרי. |

### **מסלול משני - הפסקת מרשם**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | בחירת הוראה קיימת | במידה והמשתמש רוצה להפסיק שימוש בתרופה קיימת למטופל, הוא לוחץ על תבנית ההוראה בגרף התרופות שברצונו לשנות. (ניתן לסיים בכל פעם תרופה אחת בלבד). | ראה אפיון מסך "מתן תרופה" (קוד מסך 44). |
| משתמש | לחיצה על "ביטול הוראה" | בלחיצה על מקש ימני בעכבר או על הכפתור במסך. |  |
| משתמש | תיעוד סיבת סיום | מוצג מסך סיום הוראה.  המשתמש מתעד את הסיבה לסיום ההוראה מתוך רשימת סיבות (בתחזוקת מנהל מערכת).  כברירת מחדל יופיעו תאריך ושעה נוכחיים, המשתמש יכול לשנותם באם נדרש. | ראה אפיון מסך "סיום תרופה" (קוד מסך 100). |
| משתמש | אישור ושמירת התרופה | בסיום המשתמש לוחץ על כפתור "שמור וצא". |  |
| מערכת | חישוב תנאים לחריגה | המערכת מחשבת את התנאים למתן תרופה ותשנה את הסטטוס בהתאם. | המשך התהליך זהה מביצוע הפעולה "שמור וצא" במסלול העיקרי. |

### **מסלול משני - ביטול מרשם**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | בחירת הוראה קיימת | המשתמש לוחץ על תבנית ההוראה בגרף התרופות שברצונו לשנות. (ניתן לעדכן בכל פעם תרופה אחת בלבד). | ראה אפיון מסך "מתן תרופה" (קוד מסך 44). |
| משתמש | לחיצה על "ביטול הוראה" | בלחיצה על מקש ימני בעכבר או על הכפתור במסך.  ביטול תרופה ייעשה במסגרת פתיחת גירסה חדשה של המפגש. |  |
| משתמש | תיעוד סיבת ביטול | מוצג מסך ביטול הוראה.  המשתמש מתעד את סיבת הביטול מתוך רשימת סיבות ביטול (בתחזוקת מנהל מערכת). | ראה אפיון מסך "ביטול תרופה" (קוד מסך 99). |
| משתמש | אישור ושמירת התרופה | בסיום המשתמש לוחץ על כפתור "שמור ". |  |
| מערכת | שינוי סטטוס תרופה | המערכת משנה את סטטוס התרופה ל"בוטלה". |  |
| מערכת | חישוב תנאים לחריגה | המערכת מחשבת את התנאים למתן תרופה ותשנה את הסטטוס בהתאם. | המשך התהליך זהה מביצוע הפעולה "שמור וצא" במסלול העיקרי. |

### **מסלול משני - שכפול מרשם/יצירת מרשם עוקב**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | בחירת הוראה קיימת | המשתמש לוחץ על תבנית ההוראה בגרף התרופות שברצונו לשנות. (ניתן לעדכן בכל פעם תרופה אחת בלבד). | ראה אפיון מסך "מתן תרופה" (קוד מסך 44). |
| משתמש | לחיצה על כפתור "העתקת הוראה" | בסימון ההוראה ולחיצה על הכפתור, מוצגת שורה נוספת עם שדות פתוחים להזנה ושינוי הנתונים המועתקים. |  |
| משתמש | יצירת מרשם קצוב (עוקב) | ברשומה החדשה שתועתק, המשתמש ישנה את שדה קביעות לסיווג "קצוב" ויקבע את תוקף המרשם. למשל, הזנת תוקף של 3 חודשים למרשם הקצוב, תאריך הסיום יוצג אוטומטית מהתאריך הנוכחי. | לשם הפקת התדפיס, המערכת תחשב תאריך סיום לכל מרשם, לפי חלוקה לחודשים מהתאריך הנוכחי. |
| משתמש | אישור ושמירת התרופה | בסיום המשתמש לוחץ על כפתור "שמור וצא". |  |
| מערכת | חישוב התווית- נגד | המערכת מחשבת התווית נגד בין התרופה לתרופות אחרות בשימוש המטופל/מחכות לאישור, לאבחנות קיימות ולרגישויות של המטופל. |  |
| מערכת | הצגת הודעת התראה | באם מתקיימת התווית נגד כלשהי, המערכת מציגה הודעת התראה למשתמש לפני סגירת מהמסך. |  |
| משתמש | אישור ההודעה | המשתמש מאשר את ההודעה או משנה את פרטי התרופה לפי הנתונים שהוצגו לו. |  |
| משתמש | לחיצה על כפתור "שמור וצא" | המערכת מחשבת את התנאים למתן תרופה ותשנה את הסטטוס בהתאם. | המשך התהליך זהה מביצוע הפעולה "שמור וצא" במסלול העיקרי. |

### **מסלול משני - הפקת תדפיס מרשם**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על כפתור "תדפיסים" | לאחר חתימת המפגש, המשתמש יכול להדפיס את המרשם. | ראה אפיון מסך "בחירת מסמך להדפסה". |
| משתמש | בחירת תדפיס | כברירת מחדל יוצגו תרופות שהוגדרו בשדה קביעות "רגיל", וניתנו במפגש הנוכחי.  המשתמש מסמן את התדפיס/ים שברצונו להדפיס מבין הרשימה:   * מרשם בודד עבור כל התרופות * מרשם עבור תרופה בודדת | ראה אפיון תדפיסים:  "מרשם"  "מרשם נרקוטיקה"  מרשמים עוקבים ומרשמי נרקוטיקה שניתנו במפגש הנוכחי, יופקו כברירת מחדל בתדפיס בודד. |
| משתמ | לחיצה על "אישור" | המשמש מאשר את הבחירה והמערכת מפיקה את התדפיס. |  |

### **מסלול משני - חישוב סטטוס תרופה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| מערכת | חישוב סטאטוס תרופה | המערכת תחשב את סטטוס התרופה בהתאם להתקדמות חיי התרופה, ובמס' מקומות במערכת.  הטריגרים לחישוב הסטטוס:   1. יצירת תרופה 2. שינוי תרופה 3. ביטול תרופה |  |
| מערכת | חישוב סטאטוס תרופה | להלן רשימת הסטאטוסים האפשריים:   1. נשמרה 2. המלצה 3. ממתינה לאישור תקציבי 4. הועברה לגורם מאשר אחר 5. נדרש מידע נוסף 6. הוחזר מידע לגורם המאשר 7. בטיפול הגורם המאשר 8. לא אושרה תקציבית סופית 9. אושרה תקציבית 10. פעילה 11. נסגר טרם מומש 12. מופסקת 13. נופקה 14. באחריות מרפאת האם   מתקיימת חלוקת סטטוס תרופה כמחזור החיים שלה וכמחזור חיים של פריט מעקבים כדלקהמן:  מחזור חיי התרופה:   1. המלצה 2. נשמרה 3. פעילה 4. בוטלה 5. נופקה 6. מופסקת   מחזור חיי תרופה כפריט מעקבים:   1. ממתינה לאישור תקציבי 2. הועברה לגורם מאשר אחר 3. נדרש מידע נוסף 4. הוחזר מידע לגורם המאשר 5. לא אושרה תקציבית סופית 6. אושרה תקציבית 7. בטיפול הגורם המאשר | סטאטוס פעילה- המשתמש יכול לשנות ידנית לאחר סטטוס "מאושרת".  בנוסף, מחושב ע"י המערכת  במידה ומתקיים אחד מהתנאים הבאים:  1. כאשר מתקיימים כל התנאים הבאים:  1.1. לא קיימים תנאים על התרופה הדורשים גורם מאשר  1.2. המשתמש לא סימן כי המרשם בסטטוס המלצה.  1.3. תזמון השימוש הינו בהווה (ת.סיום> מתאריך נוכחי).  או-  2. כאשר מתקיימים כל התנאים הבאים:  2.1. קיימים תנאים על התרופה הדורשים גורם מאשר  2.2. התרופה אושרה על ידי הגורם המאשר  2.3. המשתמש לא סימן (בצורת המימוש הנבחרת) כי המרשם הינו המלצה  2.4. תזמון השימוש (בצורת המימוש הנבחרת) הינו בהווה.  או-  3. כאשר מתקיימים כל התנאים הבאים:  3.1. התרופה תועדה כ"תיעוד שימוש לפי דיווח חיצוני"  3.2. המשתמש לא סימן כי המרשם בסטטוס המלצה  3.3. תזמון השימוש הינו בהווה.  סטאטוס "באחריות מרפאת אם"-  הסטאטוס ניתן לבחירה ע"י המשתמש רק לאחר סטאטוס "פעילה" (כלומר בכל תהליך האישורים לא ניתן לבחור את הסטאטוס). |
| מערכת | חישוב סטאטוס תרופה | המערכת תחשב ותקבע את סטטוס התרופה בהתאם לתרשים "חישוב סטטוס תרופה" ולתרשים "מכונת מצבים".  **בתרופה חדשה:**   1. המלצה - במידה והתנאי הוא רק להמליץ על התרופה. 2. ממתינה לאישור – במידה וקיימים תנאים על התרופה הדורשים גורם מאשר וגם למשתמש אין פרופיל משתמש התואם לגורם המאשר הנדרש. 3. מאושרת - באם התנאים הבאים מתקיימים:  * במידה ולא קיימים תנאים על התרופה הדורשים גורם מאשר * או במידה וקיימים תנאים על התרופה הדורשים גורם מאשר וגם התרופה אושרה ע"י הגורם המאשר. * וגם במידה והמשתמש לא סימן כי המרשם בסטטוס המלצה * וגם במידה והתרופה תועדה במסגרת תיעוד "שימוש לפי דיווח חיצוני" ותזמון השימוש הינו בהווה.   **בעדכון תרופה דרך מסך תרופות:**   1. יבוצע חישוב מחדש של התנאים על התרופה. הסטטוס ישתנה בהתאם לתנאים. 2. ממתינה לאישור - במידה ונדרש אישור וגם למשתמש אין פרופיל משתמש התואם לגורם המאשר. 3. מאושרת –באם התנאים הבאים מתקיימים:  * במידה וקיימים תנאים על התרופה הדורשים גורם מאשר וגם התרופה אושרה ע"י הגורם המאשר. * או במידה ולא קיימים תנאים על התרופה הדורשים גורם מאשר. * וגם במידה והמשתמש לא סימן כי המרשם הינו המלצה. * וגם במידה והתרופה תועדה במסגרת תיעוד "שימוש לפי דיווח חיצוני" ותזמון השימוש בתרופה הוא בהווה.   **בעדכון תרופה שהיא פריט מעקבים:**   1. הסטטוס ישתנה בהתאם   לביצוע פעולה כלשהי ברשימת המעקבים (ראה אפיון תהליך "מעקב אחר מידע רפואי").  **בהעתקת תרופה:**   1. יבוצע חישוב מחדש של התנאים על התרופה. הסטטוס ישתנה בהתאם לתנאים. 2. ממתינה לאישור - במידה ונדרש אישור וגם למשתמש אין פרופיל משתמש התואם לגורם המאשר. 3. מאושרת – באם התנאים הבאים מתקיימים:  * במידה וקיימים תנאים על התרופה הדורשים גורם מאשר וגם התרופה אושרה ע"י הגורם המאשר. * או במידה ולא קיימים תנאים על התרופה הדורשים גורם מאשר. * וגם במידה והמשתמש לא סימן כי המרשם הינו המלצה. * וגם במידה והתרופה תועדה במסגרת תיעוד "שימוש לפי דיווח חיצוני" ותזמון השימוש בתרופה הוא בהווה.   **בביטול תרופה** – נסגר טרם מימוש. ניתן לבטל תרופות כל עוד הן אינן בסטאטוסים הבאים:   1. נסגר טרם מימוש –   **תיעוד תרופה בשימוש המטופל ע"ס דיווח**– נשמרה. ניתן רק לבטל או לסיים.   1. ממתינה לאישור תקציבי 2. אושרה תקציבית 3. נדרש מידע נוסף 4. לא אושרה תקציבית סופית 5. בטיפול הגורם המאשר   **בקבלת ניפוק תרופה**– יוצג שדה לחיווי "נופקה". תלוי בתשובה מממשק ניפוק תרופות.  ניתן להפסיק תרופה שנופקה – סטטוס "מופסקת". | חישוב תרופה בשימוש בתוקף-  מתאריך תחילת תוקף התרופה  ועד לתאריך ניפוק התרופה + משך המרשם.  עם קבלת המסר של ניפוק התרופה, אנחנו מקבלים שדה של תאריך ניפוק תרופה. המערכת תבצע שינוי של תאריך תחילת התרופה לערך התאריך הזה, וצריך להיות כתוב שהשינוי בוצע בגלל ניפוק תרופה. בנוסף, בשלב של קבלת המסר, המערכת תשנה את הסטטוס ל"נופקה".  בהתאם, השינויים יירשמו על המערכת כמבצעת השינוי. |

### **מסלול משני - חישוב דרישות רוחביות לתרופה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| מערכת | חישוב תנאים למתן תרופה | המערכת תבדוק במס' מקומות האם קיימים תנאים נוספים למתן התרופה:   1. במסך החיפוש - לאחר אישור בחירת תרופה. המערכת תבדוק האם קיימים תנאים מסוגים שונים (בדיקת ערכים/בדיקה כמותית...) לתרופה.    1. במידה ויש תנאים הגורמים לחריגה (בהתאם לנתוני המטופל ו/או התרופה), החריגות תפורטנה בטבלת חריגות במסך חריגות לתרופה.    2. תנאים מסוג "שאלות כן/לא" יוצגו כשאלון למילוי המשתמש. 2. לאחר שמירת נתוני התרופה, המערכת תבדוק שוב האם קיימים תנאים הגורמים לחריגה. | סוגי התנאים מפורטים באפיון תהליך "דרישות רוחביות בנושא תנאים למתן תרופה, מתן תרופה ומתן הוראה רפואית" (מספר מסמך 1).  ראה אפיון מסך "חריגות לתרופה" (קוד מסך 101). |
| מערכת | חישוב תנאים למתן תרופה | חישוב התנאים יבוצע בהתאם לטבלת תנאים לתרופה. | טבלת תנאים לתרופה תנוהל ע"י מנהל מערכת. |
| מערכת | בדיקת פעולות נדרשות | במידה וקיימים תנאים לתרופה שנבחרה, המערכת תבדוק לכל תנאי מהי פעולת ההמשך הנדרשת:   1. לא ניתן לתת את התרופה – במידה ואחד התנאים לא מאפשר לתת את התרופה המערכת לא תאפשר לשמור את נתוני התרופה. 2. נדרש נימוק – יוצג שדה נימוק בו המשתמש יהיה חייב לבחור נימוק. 3. נדרש אישור חריג – במידה ואחד התנאים חורג (לא מתקיים) המערכת תחשב את הגורם המאשר הנדרש במקרה של חריגה. 4. נדרש אישור – במידה וקיים גורם מאשר לתרופה/ות שנבחרו (במידה ואין חריגה). 5. נדרש נימוק ואישור – נדרשות פעולות 2 ו-4. |  |
| מערכת | חישוב גורם מאשר | במידה וקיימים תנאים למתן התרופה, המערכת תחשב את הגורם המאשר הנדרש בהתאם לחוקיות הבאה:   1. אם קיים תנאי הרשאתי: גורם מאשר יהיה הגורם המאשר לתרופה.    1. אם לא הוגדר גורם מאשר הגורם יהיה גורם מאשר ברירת מחדל לתרופות (הגדרה של מנהל מערכת). 2. אם קיימים תנאים מסוג בדיקת ערכים/בדיקה כמותית/שאלות כן-לא/ אחר, הגורם המאשר יהיה גורם מאשר חריג הבכיר מבין כל הגורמים לתנאים (גם אם קיים תנאי הרשאתי). |  |

### **מסלול משני - חישוב אסמכתא תקציבית לתרופה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| מערכת | יצירת אסמכתא | במידה ולתרופה שנבחרה מוגדר בטבלאות הארגון שנדרשת אסמכתא תקציבית, המערכת תייצר אובייקט אסמכתא עם סטטוס "תקפה" רק כשסטטוס התרופה "מאושרת". כל עוד התרופה איננה מאושרת לא ניתן יהיה להפיק את תדפיס האסמכתא.  **במקרה של "המלצה" על תרופה לא תיווצר אסמכתא.** | אין ליצור אסמכתא קודם לכן.  התרופה עצמה יכולה לנוע בהמשך מסטאטוס "מאושרת" (באם עברה תהליך אישור מפורש) לסטטוסים הבאים לפי רשת סטטוסים.  בהמשך, עם ניפוק התרופה יש להעביר את סטאטוס האסמכתא ל"נוצלה" (או שם אחר בהתאם). |
| מערכת | יצירת אסמכתא | מבנה האובייקט:   1. מס' אסמכתא – מס' נומרי רץ. 2. קישור לתרופה – FK. 3. תאריך יצירה – תאריך יצירת האישור לתרופה 4. סטאטוס – סטאטוס התרופה.. 5. תוקף- יחושב לפי תאריך היצירה ומספר הימים בפרמטר לאסמכתא. | פרמטר תוקף אסמכתא לתרופה- יוגדר לפי ימים ויתוחזק על ידי מנהל מערכת. |
| מערכת | חישוב סטטוס | סטטוס האסמכתא ישתנה בהתאם לסטטוס התרופה.  להלן הסטטוסים האפשריים לאסמכתא:   1. ממתינה לאישור – כאשר סטטוס התרופה=ממתינה לאישור. 2. מאושרת – כאשר סטטוס התרופה = חדשה/מאושרת. 3. לא מאושרת – כאשר סטטוס התרופה=לא מאושרת. 4. מבוטלת – כאשר סטטוס התרופה=מבוטלת. |  |

### **מסלול משני - הצגת היסטוריה לתרופה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על כפתור "היסטוריה" | המשתמש מסמן תרופה מהגרף ולוחץ על הכפתור. | ראה אפיון מסך "מתן תרופה" (קוד מסך 44). |
| מערכת | הצגת היסטוריית סטטוסים | תוצג חלונית (pop-up) אשר תציג בטבלה: סטטוס, שם המשתמש שביצע את שינוי הסטטוס, תאריך השינוי, שם משתמש שיצר את התרופה. | ראה מסך "היסטוריית סטטוסים" (קוד מסך 103). |
| משתמש | לחיצה על כפתור "היסטוריית שינויים" | בסימון תרופה מסוימת ולחיצה על הכפתור יוכל המשתמש לצפות בשינויים שנעשו, כגון: שינוי מינון, שינוי תדירות וכו'. | ראה מסך "היסטוריית שינויים" (98). |
| משתמש | צפייה בנתוני שינוי התרופה | בנוסף, המשתמש יכול לצפות בגרף התרופות ובשינויים כאשר ממקמים את העכבר על ההוראה הרצויה. מופיעה חלונית "מידע מהיר" (Too-Tip) עם המידע של התרופה. | ראה תפריט סימנים בגרף התרופות במסך "מתן תרופה". |

### **להלן הנחיות יסוד לחישוב תנאים על התרופה:**

1. כל התנאים ינוהלו במערכת תומ"ר ויתקבלו בממשק.
2. סוגי תנאים: קיימים 5 סוגי תנאים בלבד (כמתואר במכרז). תנאים מסוג ב ו-ג יבדקו על מס' שדות בלבד, בהתאם להגדרה באפיון תהליך "דרישות רוחביות למתן הפניה תרופה והוראה רפואית".
3. תנאים מסוג ד (שאלות כן/לא) – ימומשו באמצעות תשתית שאלונים.
4. לכל תנאי תוגדר אחת מפעולות ההמשך הבאות:

                                      א.       נדרש גורם מאשר

                                      ב.        נדרש גורם מאשר חריג

                                      ג.        נדרש נימוק

                                      ד.        נדרש נימוק וגורם מאשר חריג

                                      ה.        לא ניתן להמשיך את הפעולה

                                       ו.        ניתן להמליץ בלבד

1. פעולת ההמשך היא זו שתגדיר מה נדרש מהמשתמש (נימוק, אישור וכד'). פעולות אלו יתקבלו לכל תנאי בממשק תומ"ר.
2. במידה והתגלה יותר מתנאי אחד, המערכת תקבע פעולת המשך אחת בהתאם לטבלת חוזק (מתואר באפיון תהליך "דרישות רוחביות למתן הפניה תרופה והוראה רפואית").
3. חישוב גורם מאשר – במידה ולאחד או יותר מהתנאים קיימת פעולת המשך "גורם מאשר" או "גורם מאשר חריג" המערכת תבחר את הגורם הבכיר ביותר, בהתאם לעדיפויות המוגדרות בטבלת קבוצות מטפלים.
4. מבנה טבלאות התנאים – מפורט באפיון תהליך "דרישות רוחביות למתן הפניה תרופה והוראה רפואית".

## **נושאים פתוחים**

אין.